Maksud Narsisistik Dan Periksa 15 Tanda Ini

Narsisistik
 atau Narcissistic Personality Disorder (NPD) yang sejak kebelakangan ini kembali tular dalam kalangan masyarakat ekoran ada artis terkenal tanah air menggelar suaminya adalah seorang yang narsisistik hingga mengambil keputusan untuk menamatkan hubungan.

Ekoran daripada itu, ada dalam kalangan pengguna media sosial yang masih terpinga-pinga dan tidak mengetahui apakah maksud narsisistik ini?

NPD adalah sejenis gangguan personaliti di mana seseorang individu itu mempunyai rasa kepentingan terhadap dirinya sendiri. Mereka mahukan perhatian yang mendalam terhadap diri mereka selain kurang berasa empati terhadap diri orang lain. Ia adalah penyakit!

Menurut website
Hello Doktor
, Boleh dikatakan mereka ini mempunyai sifat keyakinan yang terlalu ekstrem. Namun, di sebaliknya mereka mempunyai harga diri yang sangat mudah terlerai hanya disebabkan sedikit kritikan daripada orang lain.

Orang ramai akan melihat individu narsisistik ini seperti seorang yang mementingkan diri sendiri sahaja dan biasanya tidak ramai orang yang gemar bersama mereka. Individu narsisistik juga hanya mengambil tahu mengenai dirinya sahaja dan tidak jemu-jemu mahukan pujian daripada orang lain.

Gangguan personaliti seperti ini sering menyebabkan masalah dalam hubungan bersama pasangan dan juga ahli keluarga.

Isi Kandungan

Faktor Narsisistik

Terdapat beberapa faktor yang menyebabkan orang itu mengalami penyakit Narsisistik ini dan menurut kajian, orang lelaki lebih mudah mengalami gangguan personaliti ini berbanding wanita. Antara faktornya adalah:

Mengalami trauma atau peristiwa silam semasa zaman kanak-kanak

Hubungan pada peringkat awal dengan ahli keluarga, rakan dan juga saudara mara

Faktor genetik keluarga

Sifat peribadi seseorang

Kritikan secara melampau yang dilalui semasa zaman kanak-kanak

Faktor neurobiologi

Ciri-ciri seorang Narsisistik

Menurut apa yang dikongsi di laman rasmi
Public Health Malaysia
, terdapat banyak ciri seseorang penghidap narsisistik ini. Kongsi mereka:

Anda kenal sesiapa dengan ciri ciri sebegini?

Gangguan Personaliti narsistik – salah satu daripada beberapa jenis gangguan personaliti – adalah keadaan mental di mana orang mempunyai rasa pentingnya kepentingan mereka sendiri, keperluan mendalam untuk perhatian dan kekaguman yang berlebihan.

Tetapi di sebalik topeng keyakinan yang melampau ini terdapat harga diri yang rapuh terhadap kritikan.

Gangguan keperibadian narsistik menyebabkan masalah dalam kehidupan, seperti hubungan, pekerjaan, sekolah atau urusan kewangan.

Orang dengan gangguan personaliti narsistik biasanya tidak berpuas hati dan kecewa apabila mereka tidak diberi layanan, perhatian atau kekaguman khusus.

Mereka mungkin mendapati hubungan mereka tidak memuaskan, dan orang yang lain mungkin tidak senang berada di sekitar mereka.

Ciri Narsisistik wanita

Manakala untuk kaum lelaki, cirinya mungkin sedikit berbeza. Seperti yang dikongsi Public Health Malaysia adalah seperti berikut:

Ciri Narsisistik lelaki

Narsisistik: kenalpasti 15 ciri ini

Berikut adalah beberapa ciri utama yang menunjukkan seseorang itu adalah individu narsisistik.

Berasa diri sendiri lebih penting

Kerap berasa bahawa diri sendiri adalah lebih baik daripada orang lain. Sebagai contoh, kerap berasa lebih pandai, lebih cantik, lebih kacak, lebih berjaya dan lebih berkuasa daripada orang lain

Rasa bahawa diri sendiri adalah seperti golongan atasan dan hanya layak bergaul dengan golongan tersebut sahaja

Memerlukan pujian setiap masa daripada orang lain

Rasa mempunyai hak walaupun tidak mempunyai hak ke atas sesuatu

Sanggup untuk mengambil kesempatan ke atas orang lain demi mencapai tujuan dan matlamat peribadi

Kurang memahami individu lain atau kurang bersifat empati dalam memahami perasaan atau apa yang dilalui individu lain

Bersikap sombong atau memandang rendah kepada orang lain

Ingin diiktiraf atau dikenali ramai

Kerap menyatakan mengenai pencapaian dan bakatnya kepada orang lain

Mengawal perbualan dan seringkali perbualan tersebut hanya berkenaan pencapaian dan kehebatan dirinya

Mudah berasa tersinggung jika tidak melibatkan dirinya dalam sesuatu perkara

Sukar mengawal emosi dan perasaan

Sukar menerima kritikan daripada orang lain mengenai dirinya

Kerap berasa tidak selamat atau
insecure
 terhadap sebarang perkara yang boleh merendahkan dirinya

Penutup

Perhatikan ciri-ciri di atas, adakah anda sedang berhadapan dengan individu narsisistik? Atau anda rasa ciri itu ada pada anda sendiri?

Walau apapun, berusahalah kita mencari solusi dan bawalah mereka rujuk pada pakar dalam bidang ini. Ingat! Jangan sesekali menidakkan perkara ini kerana ini adalah penyakit yang perlu kepada rawatan. Jadi bertindak segera.

Untuk info lain, boleh rujuk pada
Menteri Kesihatan
 baru kita, Dr Zaliha Mustafa kerana mungkin beliau ada kongsikan info-info berkaitan kesihatan.


Malaria- Tanda, Komplikasi, Rawatan dan juga Pencegahan

Malaria
 adalah penyakit disebabkan oleh parasit plasmodium. Penyakit merebak melalui gigitan nyamuk Anopheles yang telah dijangkiti parasit (dipanggil sporozoites) berkenaan. Apabila parasit masuk kedalam tubuh manusia ia akan bergerak melalui salur darah dan terus ke hati. Di dalam hati, parasit menjadi matang dan masuk semula ke dalam sistem darah dan membiak. Dalam masa 48 hingga 72 jam selepas jangkitan, sel darah merah pecah, dan mengeluarkan/melepaskan lebih banyak parasit(merozoites) dan lebih banyak sel darah merah dijangkiti.

Pusingan hidup berbeza mengikut jenis Plasmodium. Untuk P.vivax 48 jam, P.malariae 72 jam dan P.falciparum antara 36 hingga 48 jam. Penyakit ini menyebabkan anamia akibat kemusnahan sel darah merah. Masalah ini menyebabkan bilangan hemoglobin yang dilepaskan ke dalam sistem peredaran darah berlebihan selepas sel darah pecah. Gejala utama biasanya timbul seawal 8 hari atau selewat-lewatnya setahun kemudian.

Gejala penyakit ini berlaku dalam pusingan antara 48 hingga 72 jam, akibat pelepasan merozoites yang berlebihan ke dalam salur darah. Anaemia terjadi akibat dari kemusnahan bilangan sel darah merah yang terlalu banyak dan paras hemoglobin yang berlebihan disalurkan ke dalam sistem darah selepas ianya pecah. Malaria juga boleh dipindahkan secara semulajadi semasa anak dalam kandungan dan melalui pemindahan darah. Parasit  boleh dibawa oleh nyamuk dalam suhu lembab, tetapi parasit ini akan hilang bila musim sejuk. Penyakit ini menjadi masalah yang besar/utama kepada kebanyakan negara tropika.

Setiap tahun Bahagian CDC menganggarkan 300 hingga 500 juta kes dengan kematian melebihi satu juta. Sesetengah negara di dunia, nyamuk pembawa  menjadi kebal kepada racun serangga, manakala antibiotik tidak memberi kesan kepada parasit. Oleh itu jangkitan penyakit ini sukar dikawal. Salah satu daripada 4 jenis parasit iaitu Malaria Falciparum mengakibatkan kemusnahan yang besar kepada sel darah merah. berbanding dengan parasit lain. Ia akan membiak dalam tempoh beberapa jam selepas gejala awal dikesan.

Isi Kandungan

Tanda dan Gejala

Mengiggil, demam dan berpeluh

Sakit kepala

Keletihan

Sakit otot

Loya dan muntah

Anemia

Jaundis (kekuningan)

Sawan

Koma

Bengkak hati dan limpa dapat dikesan semasa pemeriksaan fizikal. Contoh darah pesakit  akan diambil untuk diagnosa dan keputusan boleh diketahui dalam tempoh 6 hingga 12 jam.

Komplikasi

Kegagalan fungsi hati dan buah pinggang

Kemusnahan sel darah merah (hemolytic anemia)

Jangkitan kuman di lapisan otak (Meningitis)

Limpa pecah(rupture of spleen) yang mengakibatkan perdarahan yang teruk

Ramalan Pemulihan/Prognosis

Pesakit malaria pulih sepenuhnya selepas mendapat rawatan tetapi, kes jangkitan Falciparum kurang memuaskan , kerana ketahanan ( resistant) parasit terhadap ubat anti-malaria adalah tinggi

Rawatan

Dalam kebanyakan kes, malaria boleh dirawat dan pulih. Ubat antimalaria boleh diperolehi dengan mudah di hospital dan klinik. Ubat yang biasa diguna chloroquine, quinine dan primaquine. Regim ubat bergantung kepada usia dan tempat di mana mendapat jangkitan. ( parasit dari kawasan tertentu kebal kepada ubat malaria yang biasa) dan alahan kepada ubat.

Dapatkan nasihat dan rawatan awal jika baru pulang dari luar negeri dengan gejala penyakit ini. Dalam kes yang teruk, pesakit yang menghidap penyakit ini mungkin perlu rawatan di unit rawatan rapi, terutama jika ada komplikasi yang melibatkan otak dan buah pinggang.

Pesakit yang mendapat jangkitan, terutamanya malaria Falciparum perlu rawatan kecemasan dan masuk hospital. Chloroquine ialah ubat yang biasa digunakan. untuk kes kebal chloroquine, Quindinen atau quinine atau gabungan pyrimethamine dan sulfadoxine diberi

Pencegahan

Tiada vaksin khas mencegah malaria. Ubat antimalaria diberi sebagai rawatan pencegahan kepada mereka yang keluar daerah di mana penyakit ini senang merebak . Rawatan kepada pencegahan juga diberi pada wanita mengandung di kawasan wabak untuk mengelakkan jangkitan kejanin. Ubat ini juga diberi kepada pelawat mengunjungi kawasan yang berisiko 2 minggu sebelum pergi dan 4 minggu selepas meninggalkan kawasan tersebut. Jenis ubat yang diberi bergantung kepada tempat yang akan dilawati.

Langkah pencegahan lebih bertumpu kepada cara memusnahkan nyamuk dengan mencampurkan racun serangga di tempat pembiakanya seperti paya di mana airnya bertakung.Individu yang diberi ubat antimalaria masih boleh dijangkiti malaria. Memakai baju dan seluar panjang, pasangkan net ditingkap dan guna krim pencegah untuk mengelakkan gigitan nyamuk.Ubat chloroquine adalah ubat pilihan untuk mencegah malaria.

Ubat Mefloquine berkesan untuk parasit jenis Falciparum malaria, walau bagaimanapun ubat ini memberi kesan sampingan kepada mental seperti keliru. Pelawat boleh menghubungi CDC ( Communicable Disease Centre) untuk mendapat maklumat berkenaan malaria, ubat pencegah, kawasan wabak dan masa yang sesuai untuk mengembara.

Sumber:
MyHEALTH Kementerian Kesihatan Malaysia

Penutup

Akhir kata, diharapkan perkongsian kali ini berkaitan
Malaria
ini

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
Penyakit Insomnia,

Penyakit Taun,

Penyakit Rabies,

Penyakit Strok
,
Penyakit Gout
,

Tekanan Darah Tinggi
,
Penyakit batu Karang
,
Kanser Perut
,
 Penyakit Anemia


Malaysia beri kelulusan pengilang AstraZeneca di Thailand

Siam Bioscience Co. LTD menjadi Pengilang Kedua Vaksin AstraZeneca

KUALA LUMPUR:
 Mesyuarat Pihak Berkuasa Kawalan Dadah (PBKD) kali ke-358 yang bersidang pada Jumaat meluluskan pendaftaran bersyarat produk vaksin COVID-19 Vaccine AstraZeneca Solution for Injection keluaran AstraZeneca untuk kegunaan semasa bencana daripada pengilang kedua, Siam Bioscience Co. Ltd, Thailand.

Ketua Pengarah Kesihatan, Tan Sri Dr. Noor Hisham Abdullah berkata, pengilang kedua ini merupakan pengeluar yang akan menjadi sumber bekalan vaksin AstraZeneca untuk kegunaan Program Imunisasi COVID-19 Kebangsaan (PICK) di negara ini.

“Sebelum ini, PBKD telah meluluskan pendaftaran bersyarat bagi pengilang Medimmune Pharma B.V., Netherlands pada 2 Mac 2021, yang merupakan pengeluar bagi bekalan vaksin COVID-19 AstraZeneca ke negara-negara Eropah.

Baca Juga:
Permohonan Moratorium Automatik PKP 3.0 Bank Negara Malaysia

“Sebagai makluman, Kerajaan Malaysia membuat perolehan vaksin COVID-19 keluaran AstraZeneca melalui dua kaedah iaitu secara terus dengan pengeluar dan juga melalui fasiliti COVAX. Malaysia telah mula menerima bekalan di bawah fasiliti COVAX pada bulan April 2021,”
katanya dalam satu kenyataan pada Jumaat.

Bekalan vaksin AstraZeneca yang bakal diterima daripada pengilang Siam Bioscience Co. Ltd ini dijangka dapat mempertingkatkan kadar vaksinasi di bawah PICK dengan lebih pantas.

“
KKM ingin memaklumkan bahawa kelulusan pendaftaran secara bersyarat ini memerlukan syarikat Pemegang Pendaftaran Produk iaitu AstraZeneca Sdn Bhd, mengemukakan data-data tambahan dan terkini produk vaksin tersebut dari semasa ke semasa, bagi memastikan kualiti, keberkesanan dan keselamatannya sentiasa dikemaskini dan perbandingan manfaat-risiko (
benefit over risk
) vaksin ini kekal positif,”
 ujarnya lagi.

Kementerian Kesihatan juga akan sentiasa mempertingkatkan tahap kesihatan awam dalam memerangi wabak COVID-19 melalui perolehan bekalan vaksin yang telah dinilai daripada aspek kualiti, keselamatan dan keberkesanan oleh Bahagian Regulatori Farmasi Negara (NPRA) dan diluluskan oleh PBKD.

“Kerajaan juga komited untuk memastikan penduduk dewasa Malaysia mencapai imuniti kelompok (herd immunity) selaras dengan sasaran Program Imunisasi COVID-19 Kebangsaan,”
 tambah beliau.’

Sumber
Astro Awani


Malaysia Gesa Dunia Tumpu Bantuan Kemanusiaan di Palestin

KUALA LUMPUR – Malaysia menggesa dunia menumpukan perhatian kepada bantuan kemanusiaan dan pembangunan semula untuk rakyat Palestin susulan gencatan senjata Israel-Hamas pada lewat Khamis.

Mesir bertindak sebagai orang tengah untuk perjanjian gencatan senjata itu.

Menteri Luar, Datuk Seri Hishammuddin Tun Hussein menerusi Twitternya pada Jumaat berkata:

“Sekarang kita perlu tumpukan kepada bantuan kemanusiaan dan pembangunan semula untuk rakyat Palestin”.

Kabinet Keselamatan Israel pada Khamis bersetuju menghentikan serangan di Semenanjung Gaza yang dikepung dan menerima perjanjian gencatan senjata dengan Hamas.

Seramai 232 rakyat Palestin, termasuk 65 kanak-kanak dan 39 wanita terbunuh dalam serangan Israel ke atas Gaza sejak 10 Mei lalu.

“Serangan Israel telah menyebabkan ratusan orang terkorban dan ribuan lagi cedera.

“Malaysia menzahirkan ucapan takziah kepada semua mangsa,”
tambah Hishammuddin
.

BERIKUT disenaraikan lima saluran di mana rakyat Malaysia boleh turut serta menghulurkan sumbangan bagi membantu rakyat Palestin yang diserang di bumi Gaza.

Persatuan Cinta Gaza Malaysia

Maybank : 5648 1050 7826

Diketuai Nadir Al-Nuri, Ketua Pegawai Eksekutif

Giat salur bantuan dengan #SaveAlQuds

Global Peace Mission Malaysia (GPM)

Maybank Islamic : 5642 2161 1602

Bank Islam : 1402 3010 0292 24

Gerakan bantah pengisytiharan perang oleh Amerika Syarikat dan sekutu

Giat berkempen #AlAqsaUnderAttack

MAPIM

Maybank : 5628 3463 6620

Dr. Sani Araby, pengasas dan penasihat bagi NGO ini

Malaysia For Syria (MFS)

Maybank : 5648 1051 3971

Bank Islam : 1421 0010 0098 82

Juga dikenali sebagai Malaysian Life Line For Syria (MLL4S)

Syahrir Azfar Saleh, Ketua Pegawai Eksekutif pertubuhan ini

Muslim Volunteer Malaysia ( MVM)

Maybank : 5648 0164 7699

Bank Islam :1230 0010 0030 65

CIMB Bank : 8602 5378 07

Dikenali sebagai Muslim Volunteer Malaysia

Mula aktif sejak pertengahan 2014

Sumber
Sinar Harian

Artikel Penuh :
Permohonan Sewaan Premis Bangunan MARA


Malaysia perlu isytihar Israel negara APARTHEID

Isi Kandungan

JOHOR BAHRU: Kerajaan didesak untuk mengisytiharkan Israel sebagai sebuah negara apartheid secara rasmi berdasarkan jenayah perang dan penjajahan terhadap Palestin sejak enam dekad lalu.

Naib Presiden UMNO, Datuk Seri Mohamed Khaled Nordin berkata, sebagai sebuah negara yang mempunyai dasar luar yang jelas dan bebas, pendirian Malaysia harus lebih lantang.

Menurut beliau, ia juga seharusnya menjangkaui kecaman semata-mata kerana kecaman dan kutukan dunia tidak memadai.

“Buat masa sekarang, kita mesti fokus kepada dua perkara prinsip, iaitu menyemak semula dasar
two-state solution
 selari dengan aspirasi rakyat Palestin dan kedudukan semasa di Malaysia.

“Kedua, kita perlu mengisytiharkan secara rasmi Israel sebagai negara apartheid. Keputusan ini berdasarkan kebiadaban Israel dalam operasi pembantaian serta keganasan yang berterusan oleh rejim Zionis,” katanya dalam satu kenyataan, di sini hari ini.

Tambah bekas Menteri Besar Johor itu, dengan mengakui Israel sebagai rejim apartheid, ia akan mengubah kedudukan rejim itu dalam forum dunia dan memberi kesan yang lebih serius.

“Antara kesannya seperti pemutusan hubungan diplomatik dan larangan menyertai pelbagai acara dunia seperti Sukan Olimpik dan lain-lain. Perkara ini akan memberi tamparan serta tekanan yang jelas.

“Kita mesti ambil langkah lebih tegas dan radikal dengan mengisytiharkan bahawa Israel adalah negara apartheid secara rasmi, ia tidak boleh bersifat kecaman secara bermusim,” ujarnya.

Sehubungan itu, pihaknya berharap kerajaan akan mengambil langkah yang lebih jelas, tegas dan radikal dalam isu ini kerana ia akan dipersoalkan tentang apa yang dilakukan tatkala rakyat Palestin diperlakukan dengan kejam oleh rejim pengganas yang tidak berperi kemanusiaan.

“Tahniah kepada seluruh masyarakat Malaysia yang cakna akan isu ini dan bersama-sama menyumbang untuk meningkatkan kesedaran, pemahaman serta bantuan kepada rakyat Palestin dalam kapasiti kita sebagai orang awam,” ujarnya.

APA ITU APARTHEID?

merujuk kepada suatu sistem politik yang memisahkan penduduk kaum kulit putih dari kaum bukan kulit putih di Afrika Selatan dari tahun 1948 sehingga tahun 1990-an. Dasar-dasar pemisahan ini dibentuk dilaksanakan sewaktu pemerintahan
Hendrik Verwoerd
, Perdana Menteri negara tersebut ke-7.

Dalam dasar Aparteid, kaum bukan kulit putih (terutamanya kaum kulit hitam) dianggap sebagai lebih rendah dan diberi layanan kelas kedua dari segi politik, ekonomi, sosial, pendidikan dan kebudayaan. Semua bentuk diskriminasi perkauman adalah sah dari segi undang-undang dan undang-undang telah disalahgunakan oleh pihak pemerintah kulit putih untuk memastikan kekuasaan atau dominasi mereka ke atas kaum majoriti iaitu kaum kulit hitam.

Sumber
Utusan Malaysia

Artikel lain:
Siapakah Briged Al Qassam yang digeruni oleh Israel ini?
,
6 Sebab Mengapa Briged Al Qassam Perlu Ditakuti Oleh Israel


Malaysia usaha cari jalan hulur bantuan ke Palestin: Muhyiddin

SHAH ALAM – Malaysia akan sentiasa berusaha dalam mencari jalan untuk menghulurkan bantuan yang sewajarnya bagi membantu meringankan kesukaran rakyat Palestin.

Perdana Menteri, Tan Sri Muhyiddin Yassin berkata, pertubuhan bukan kerajaan (NGO) dan rakyat Malaysia juga giat dalam menganjurkan bantuan kemanusiaan serta bersolidariti penuh ke atas perjuangan rakyat Palestin.

“Saya menzahirkan ucapan takziah dan dukacita bagi pihak seluruh rakyat Malaysia atas kehilangan nyawa serta kecederaan yang dialami rakyat Palestin akibat serangan ganas rejim Israel.

“Saya turut menegaskan pendirian serta usaha-usaha yang telah dan sedang diambil Malaysia dalam memperjuangkan hak rakyat Palestin tatkala menghadapi detik yang sukar ini,” katanya dalam satu hantaran di Facebook pada Ahad.

Pada Sabtu, Muhyiddin telah menerima panggilan telefon daripada ketua Biro Politik Hamas, Ismail Haniyya yang berada di Semenanjung Gaza bagi memaklumkan situasi semasa yang di Palestin terutamanya di Gaza.

Muhyiddin turut terkesan mendengar perkhabaran berhubung keadaan masyarakat Islam di Palestin, khususnya Semenanjung Gaza yang amat menyedihkan serta menyayat hati.

“Beliau (Ismail Haniyya) sangat menghargai keprihatinan rakyat Malaysia terhadap penderitaan rakyat Palestin dan berterima kasih atas bantuan berterusan yang telah diberikan,” ujarnya.

Sehingga Sabtu, rejim Zionis terus menyerang Genting Gaza dan menyasarkan lebih 700 sasaran milik Hamas termasuk bank pusat dan bangunan unit keselamatan gerakan terbabit.

Lebih 100 termasuk 27 kanak-kanak dan 11 wanita Palestin terkorban manakala kira-kira 580 yang lain cedera sejak rejim Zionis kembali melancarkan kempen ketenteraan ke atas Genting Gaza sejak Operasi Penjaga Tembok dilancarkan pada Isnin lalu.

Sumber
Sinar Harian

Artikel lain :
Israel sasar YouTuber Muslim


MANDI WAJIB SELEPAS BERSALIN ATAU KEGUGURAN

Mandi wajib
 ataupun
mandi junub
 disebut juga mandi hadas besar adalah mandi yang perlu dilakukan oleh seseorang Muslim untuk membersihkan dirinya daripada hadas besar dan melibatkan perbuatan mandi dengan membasahi seluruh anggota badan.

Hukum mandi wajib adalah wajib bagi setiap muslim bagi membersihkan diri daripada hadas besar.

Perkara yang menyebabkan mandi wajib:

Jimak
 iaitu melakukan persetubuhan (bertemu dua khitan) apabila zakar dimasukkan ke dalam faraj walaupun tidak keluar air mani.

Keluar air mani
walaupun zakar tidak dimasukkan ke dalam faraj. Begitu juga keluar air mani kerana bermimpi (wet dream)

Keluar darah Haid bagi wanita.

Nifas
 iaitu darah yang keluar dari faraj wanita ketika melahirkan anak (Wiladah)

Wiladah
 – wanita yang melahirkan anak.

Mati
.

Masuk Islam
 orang yang sebelumnya kafir.

Selalu orang lupa bahawa lepas bersalin juga perlu mandi wajib, jadi mari kita lihat perkongsian seorang ibu ini tentang nifas dan wiladah untuk pengetahuan kita bersama.

Selepas bersalinkan alisha tahun 2016 dulu, nurse cakap kat yana.. nanti jangan lupa mandi wajib dan wiladah ye..

Haaaahh.. saya tak tahu pun. Apa tue nurse? (Siyess.. yana tak tahu. Jahilnya terasa diri sebab terlepas pandang bab kewajipan agama yang tue
😭
) nurse pun ajar ringkas yana sambil dok kemas2 bed yana bersalin.

Tapi yana tak berapa faham bercampur rasa khayal2 lagi baru jek lepas bersalin kan
😅
 lepas teguk air milo dan makan biskut, sambil2 rehat yana pun google.. so, inilah info yang wajib semua ibu2 tahu
👇
👇
👇
👇

** Yana cuma copy paste info nie. If ada info lain boleh share. Kita sama2 belajar. Jangan lupa bertanyakan juga pada ustaz / ustazah yang lebih arif berkenaan nie tau.

CARA MANDI WAJIB LEPAS BERSALIN – WILADAH DAN NIFAS

Ibu mengandung dan bakal melahirkan anak patut tahu tentang mandi wajib selepas bersalin. Bagi orang Islam adalah WAJIB untuk mandi hadas besar ini supaya amalan kita di terima Allah. Ada juga sesetengah ibu yang telah melahirkan anak 5 orang tidak tahu adanya mandi wajib lepas bersalin.

Mandi wajib selepas bersalin terbahagi kepada dua iaitu:

Mandi wajib selepas melahirkan bayi samada secara normal atau pembedahan.

Mandi wiladah jika tiada darah..kalau ada darah, mandi nifas sahaja..

Niatnya:

“Sahaja aku mandi wajib Wiladah kerana Allah Taala”

Ratakan air keseluruh badan.

Nifas: Mandi wajib setelah darah nifas berhenti. Tempoh darah nifas keluar paling lama adalah 60 hari. Jika darah nifas keluar lebih daripada 60 hari ia dikira sebagai darah Istihadha. Mandi Nifas wajib dilakukan walaupun hanya setitis darah nifas. Jika darah nifas tidak keluar memadailah hanya Mandi wiladah sahaja dan perlu solat seperti biasa selepas bersalin. Tetapi jika darah nifas keluar setelah hari yang ke10 selepas melahirkan anak anda perlu berhenti seketika dari mengerjakan solat.

Jika anda keguguran perlu mandi nifas.

Niat:

“Sahaja aku mandi Nifas kerana Allah Taala”

Ratakan air keseluruhan badan.

selepas bersalin biasanya ada darah nifas jadi nk angkat hadas besar x boleh, jadi selepas habis nifas mandi niat angkat hadas besar maka terangkat hadas wiladah dan nifas hanya sekali sja.
😊

Dengan perkongsian ini diharap para isteri yang hendak melahirkan anak mendapat sedikit ilmu mengenai mandi wajib selepas bersalin ini. Para suami juga dapat mengingatkan isteri tentang ilmu ini. Semoga bermanfaat.

Sumber :
NurLiana binti Mat Hussin


Manfaat Kurma Kepada Kesihatan Yang Perlu Anda Ketahui

Ramai orang beranggapan buah kurma hanyalah makanan untuk bulan puasa sahaja. Tahukah anda?, sebenarnya banyak manfaat kurma jika ianya dijadikan makanan harian kita. Sebelum kami ceritakan kehebatan kurma ini terlebih dahulu kita kenal sedikit asal-usul buah kurma.

Kurma adalah buah yang biasanya berbentuk lonjong didapati dari pohon kurma. Ianya  Terdapat pelbagai bentuk, warna dan rupa mengikut jenis dan spesis pohon kurma. Antara kurma yang paling diminati adalah ajwah, medjoul, mabroom dan banyak lagi. Buah kurma biasanya didapati dalam bentuk buah kering dan ada juga bentuk buah segar. Rasa buah kurma yang telah dikeringkan adalah lebih manis berbanding buah segar.

Kurma telah menjadi makanan ruji di Timur Tengah dan Lembah Indus selama ribuan tahun. Jumlah pengeluaran tahunan dunia berjumlah 8.5 juta tan metrik, di mana negara-negara Timur Tengah dan Afrika Utara menjadi pengeluar terbesar.

Di Malaysia, kita akan mula lihat kurma mula dijual sebulan sebelum ramadhan di rata-rata kedai dan pasaraya, namun ramai sebenarnya dikalangan kita masih belum mengerti manfaat kurma selain faktor mengambil keberkatan sunnah berbuka dan bersahur dengannya.

Isi Kandungan

Makanan Yang Sangat Menyihatkan

Kajian menunjukkan, kurma mengandungi nilai nutrisi yang sangat hebat.

Dalam bentuk buah kering, kandungan kalori adalah lebih tinggi berbanding kebanyakan buah segar. Kandungan kalori dalam kurma adalah serupa dengan buah-buahan kering yang lain, seperti kismis dan buah tin.

Kebanyakan kalori dalam kurma datang dari karbohidrat. Selebihnya adalah dari jumlah protein yang sangat kecil. Selain dari kalori, kurma juga mengandungi beberapa vitamin dan mineral yang penting di samping sera yang tinggi.

Nutrien yang terdapat dalam 100 g hidangan:

Kalori
: 277

Karbohidrat
: 75 gram

Serat
: 7 gram

Protein
: 2 gram

Kalium (
Potassium
)
: 20% daripada RDI

Magnesium
: 14% daripada RDI

Tembaga
(Copper)
:
 18% daripada RDI

Mangan
: 15% daripada RDI

Besi (
Iron
)
: 5% daripada RDI

Vitamin B6
: 12% daripada RDI

Kurma  juga tinggi nilai antioksida, yang boleh menyumbang kepada banyak manfaat kesihatan kita.

Serat Yang Tinggi

Pengambilan makanan  berserat yang mencukupi adalah penting untuk kesihatan kita secara keseluruhan.

Dengan hampir 7 gram serat dalam hidangan 100 gram, pengambilan kurma dalam diet anda adalah cara terbaik untuk meningkatkan pengambilan serat.

Serat boleh memberi manfaat kepada sistem pencernaan anda dengan mencegah sembelit. Ia menggalakkan pergerakan usus yang kerap dengan menyumbang kepada pembentukan najis.

Dalam satu kajian, 21 orang yang menggunakan 7 biji sehari selama 21 hari mengalami peningkatan dalam kekerapan buang air dan mempunyai peningkatan yang signifikan dalam pergerakan usus berbanding ketika mereka tidak memakan kurma.

Tambahan pula, serat dalam kurma boleh memberi manfaat kepada kawalan gula darah. Serat melambatkan pencernaan dan dapat membantu mencegah kadar gula darah dari kenaikan terlalu tinggi setelah anda makan.

Atas sebab ini, kurma mempunyai indeks glisemik (GI) rendah, iaitu skala yang mengukur seberapa cepat gula darah anda meningkat setelah makan makanan tertentu.

Tinggi Nilai Antioksidan

Kurma mengandungi pelbagai antioksidan yang mempunyai beberapa manfaat kesihatan, termasuk mengurangkan risiko beberapa penyakit.

Antioksidan melindungi sel-sel anda dari radikal bebas, yang merupakan molekul yang tidak stabil yang boleh menyebabkan reaksi berbahaya dalam tubuh anda dan membawa kepada penyakit.

Berbanding dengan jenis buah yang serupa, seperti buah tin dan plum kering, kurma mempunyai kandungan antioksidan tertinggi.

Berikut adalah gambaran mengenai tiga antioksidan paling kuat dalam kurma:

Flavonoid: Flavonoid adalah antioksidan yang kuat yang boleh membantu mengurangkan keradangan dan telah dikaji berpotensi untuk mengurangkan risiko kencing manis, penyakit Alzheimer dan jenis kanser tertentu.

Karotenoid: Karotenoid terbukti dapat meningkatkan kesihatan jantung dan juga boleh mengurangkan risiko gangguan yang berkaitan dengan mata, seperti degenerasi makula.

Asid fenolik: Dikenali dengan sifat anti-radang, asid fenolik boleh membantu mengurangkan risiko kanser dan penyakit jantung.

Boleh Meningkatkan Kesihatan Otak

Pengambilan buah kurma boleh membantu meningkatkan fungsi otak.

Kajian makmal telah mendapati kurma dapat membantu menurunkan penanda radang, seperti interleukin 6 (IL-6), di dalam otak. Tahap IL-6 yang tinggi dikaitkan dengan risiko penyakit neurodegenerative yang lebih tinggi seperti Alzheimer’s.

Di samping itu, kajian terhadap sekumpulan haiwan telah menunjukkan kurma dapat membantu mengurangkan aktiviti protein b
eta-amyloid
, yang boleh membentuk plak di otak.

Apabila plak mengumpul di dalam salur darah otak, ianya mungkin mengganggu komunikasi antara sel-sel otak, yang akhirnya boleh membawa kepada kematian sel otak dan penyakit Alzheimer.

Satu kajian haiwan mendapati bahawa tikus yang diberi makanan bercampur dengan kurma mempunyai ingatan yang lebih baik dan keupayaan pembelajaran, serta kurang kelakuan keresahan (anxiety-related), berbanding dengan yang tidak memakannya.

Potensi sifat pemangkin otak dari kurma telah dikaitkan dengan kandungan antioksidan yang dikatakan mengurangkan keradangan, termasuk flavonoid.

Penutup

Apa yang dikongsikan mungkin hanya sebahagian daripada
banyak kebaikan kurma.
 Sememangnya banyak kajian telah dijalankan yang mengaitkan manfaat daripada khasiat yang terkandung dalam kurma. Apa yang pentingnya adalah kita memahami akan manfaatnya kepada kesihatan dan cuba menjadikan pengambilan kurma sebagai makanan harian. Kandungan serat, vitamin, mineral, karbohidrat dan juga antioksida di dalamnya akan membantu tubuh kita mendapat nutrisi yang baik.

Artikel lain:
Tips Untuk Ibubapa Yang Baru Dapatkan Tidur Yang Lena


MANFAAT RENDAMAN KAKI DI DALAM AIR PANAS BERCAMPUR GARAM

Garam
, juga dikenali sebagai garam makan,sejenis galian yang komponen utamanya ialah natrium klorida. Ia penting untuk kehidupan manusia dan haiwan dalam kuantiti kecil, namun berbahaya jika berlebihan. Rasa garam (masin) merupakan salah satu daripada rasa asas manusia.

Kebanyakan garam digunakan sebagai garam makan, dan berfungsi sebagai penyedap makanan. Tanpa garam, tidak berasalah hidangan yang disediakan. Hal ini, menjadikan garam antara keperluan wajib ada di ruangan dapur. Pun begitu, ajaibnya tentang garam ini, bukan sahaja kegunaannya dalam masakan semata-mata malah lebih daripada itu. Namun sejak akhir-akhir ini garam juga digunakan dalam industri perubatan. Sebagai contoh, kebanyakan garam digunakan untuk menawarkan sesuatu komposisi kimia yang berlebihan dalam badan pesakit.

Antara salah satu kegunaan lain garam selain untuk makanan adalah merendam kaki dalam air panas yang di campur dengan garam. Ianya dipercayai mampu menyingkirkan racun dalam badan dan menghilangkan bau kaki selain melancarkan peredaran darah.

Amalan merendam kaki di dalam air panas yang dicampur dengan garam ini popular dalam kalangan masyarakat Cina. Ia dapat meningkatkan peredaran darah dan juga dapat mencegah daripada menghidapi demam seperti disarankan oleh perubatan tradisional Cina.

Kandungan garam dalam air panas dapat menjadikannya sebagai antiseptik yang meredakan infeksi pada kaki.

Terdapat pelbagai manfaat lain apabila anda merendamkan kaki di dalam air panas yang dicampur garam ini, antaranya:

Isi Kandungan

Merawat kulit kaki pecah

Pasti anda berasa malu apabila orang melihat kulit pada bahagian tumit anda pecah dan kasar. Melakukan kerja-kerja di dapur dengan kerap sememangnya akan menyebabkan tumit anda pecah apatah lagi lantai yang dipijak berada dalam keadaan basah atau lembap.

Untuk mengatasi masalah itu, rendamkan kaki di dalam air panas dan garam bertujuan menanggalkan sel mati yang menyebabkan tumit anda pecah.

Mengatasi selsema, demam, dan batuk

Serangan selsema, demam, dan batuk dapat diatasi dengan terapi merendam kaki dalam air panas dan garam kerana proses rendaman kaki tersebut menyebabkan seluruh badan berpeluh. Kelebihannya adalah badan terasa lebih segar dan bisa-bisa badan akan berkurangan.

Melegakan sakit kepala

Selain dapat mengatasi selsema, demam, dan batuk merendam kaki dalam air panas dan garam juga dipercayai mampu melegakan sakit kepala.

Melancarkan peredaran darah

Air panas yang dicampur dengan garam dapat melancarkan peredaran darah ke seluruh tubuh badan. Kesannya adalah tubuh badan akan terasa lebih ringan dan bertenaga.

Mencegah serangan stroke

Hidroterapi atau merendam kaki dalam air panas dan garam adalah satu langkah untuk mencegah dan merawat stroke kerana ianya memberi kesan ketenangan dan melancarkan peredaran darah kerana air panas dapat mengembangkan saluran darah.

Justeru, merendam kaki didalam air panas bercampur garam banyak manfaatnya. Semoga kita dapat mengamalkannya seisi keluarga untuk kesihatan yang berpanjangan.


Manis dan Berkhasiat, 8 Kebaikan Air Tebu untuk Kesihatan

Isi Kandungan

Manis dan Berkhasiat, 8 Kebaikan Air Tebu untuk Kesihatan

Anda mungkin tidak pernah menyangka bahawa manfaat jus tebu luar biasa untuk kesihatan tubuh.

Lebih-lebih lagi, jus tebu sering “dipandang rendah” kerana ia hanya dijual di pasar atau di tepi jalan.

Sebenarnya, jus tebu
mempunyai nutrien
penting
 yang diperlukan oleh tubuh.

Sebenarnya, apa faedah jus tebu?

Manisnya kebaikan jus tebu

Tebu adalah tanaman yang merupakan sumber kebanyakan gula yang diproses di pasaran. Tumbuhan ini, yang mempunyai nama lain, Saccharum Officinarum, terkenal dengan kemanisan semula jadi.  Selain itu, pelbagai jenis penyakit seperti tekanan darah tinggi, tulang rapuh, dan kolesterol tinggi dapat diatasi dengan tebu. Adakah anda ingin tahu
lebih lagi
tentang kebaikan gula tebu? Inilah penjelasannya.

1. Kaya dengan nutrien

Ketumpatan nutrien dalam tebu sangat luar biasa. Bayangkan saja, semua nutrien yang diperlukan tubuh, seperti kalium, kalsium, magnesium, zat besi, mangan, zink, tiamin, dan vitamin B2, ada di dalamnya.

Setiap gelas jus tebu mengandungi 180 kalori dan 30 gram gula. Selain itu, jus tebu juga kaya dengan serat dan antioksidan (flavonoid dan polifenol), yang dipercayai dapat menurunkan kadar tekanan oksidatif dan meningkatkan kesihatan secara keseluruhan.

2. Tidak mengandungi indeks glisemik tinggi

Indeks glisemik mengukur tahap kecepatan makanan meningkatkan gula darah dalam badan. Indeks glisemik tertinggi, diukur dengan angka 100. Sementara itu, jus tebu hanya mempunyai indeks glisemik sebanyak 43.  Tebu termasuk dalam kumpulan makanan dengan indeks glisemik rendah.

Oleh kerana itu, potensi tebu untuk meningkatkan kadar gula darah di dalam badan anda adalah rendah.  Sama ada dimakan mentah atau diekstrak dari jusnya, tebu juga merupakan pengganti gula yang sangat baik. Tetapi, anda dilarang mengambilnya secara berlebihan. Ini kerana gula dari tebu (fruktosa dan glukosa) diserap oleh badan dengan lebih perlahan berbanding gula dari sukrosa.

3. Mengandungi gula hitam

Tebu dapat menghasilkan gula hitam, yang mempunyai banyak manfaat kesihatan. Satu sudu teh gula hitam yang dihasilkan oleh tebu mengandungi 41 miligram (mg) kalsium, 1 mg zat besi, 48 mg magnesium, dan 293 mg kalium yang diperlukan oleh tubuh.

4. Menambah tenaga

Berbanding dengan makanan lain yang mengandungi gula yang diproses, bekalan gula semula jadi dalam tebu dapat memberikan banyak tenaga untuk aktiviti harian. Selain itu, faedah lain dari jus tebu, ia adalah pilihan semula jadi untuk menghidrasi semula badan dan mencegah keletihan.

5. Mengekalkan kulit yang sihat

Salah satu komponen jus tebu adalah asid hidroksi alfa, terutamanya asid glikolitik. Komponen ini dipercayai mempunyai kesan antioksidan pada kulit. Sekiranya anda mengonsumsinya secara teratur, keradangan dan jangkitan pada kulit dapat diatasi. Manfaat jus tebu ini juga dapat mencegah tanda-tanda penuaan seperti kedutan, dan menghilangkan parut pada kulit.

6. Sesuai untuk wanita hamil

Oleh kerana termasuk dalam kumpulan makanan dengan indeks glisemik rendah, jus tebu dapat menjadi “teman setia” untuk wanita hamil. Apabila diamalkan semasa kehamilan, jus tebu dapat meningkatkan metabolisme dan pencernaan, mengurangkan gejala mual pagi, dan memberi tenaga.

Manfaat lain dari jus tebu untuk wanita hamil adalah melegakan sembelit, yang merupakan gejala umum wanita hamil.  Namun, anda harus mendapatkan nasihat doktor terlebih dahulu, sebelum mengambil jus tebu semasa hamil.

7. Menyegarkan nafas dan menguatkan gigi

Jus tebu mengandungi kalsium dan fosfor yang dapat melindungi enamel (tisu gigi luar), melindungi gigi dari kerosakan, dan menguatkan gigi secara keseluruhan. Kandungan nutrien yang tinggi dalam jus tebu juga menjadikan nafas anda lebih segar.

8. Menurunkan kolesterol

Beberapa kajian menunjukkan bahawa minum jus tebu dapat menurunkan kolesterol iaitu LDL (kolesterol jahat) atau trigliserida. Dengan begitu, kesihatan jantung anda dapat dijaga.  Selain itu, kandungan kalium dalam jus tebu dipercayai dapat menghilangkan ketegangan pada saluran darah dan arteri. Tekanan darah turun, dan risiko serangan jantung dapat dikurangkan.

Kesan sampingan jus tebu

Hanya dengan mengambil satu gelas jus tebu setiap hari, anda dapat merasakan faedahnya tetapi sekiranya mengambilnya lebih daripada satu gelas, terdapat risiko kesan sampingan seperti :-

Sakit kepala

Loya

Pening

Insomnia

Gangguan pendarahan yang teruk

Oleh itu, sebelum anda bercadang untuk mengamalkan jus tebu, sila berjumpa dengan doktor anda untuk mengetahui jumlah yang disyorkan.  Ia perlu untuk mengelakkan kesan sampingan yang boleh memudaratkan kesihatan.

Selain itu, cuba elakkan minum jus tebu yang telah sedia di dalam botol, sila pilih jus tebu yang diekstrak terus dari tebu mentah, tanpa tambahan air dan gula.


Mansuh Cuti Penggal Dan Beri Pelajar Kejar Balik Pelajaran Tertinggal – MIMBAR

Mansuh Cuti Penggal
 dan beri ruang kepada para pelajar mengejar kembali subjek-subjek yang tertinggal. Itulah cadangan yang diutarakan oleh Permuafakatan Ibu bapa Malaysia (MIMBAR) supaya semua cuti penggal persekolahan bagi tahun ini dimansuhkan.

Yang Dipertuanya, Datin Seri Ismalina Ismail berkata, ia bagi memberi peluang kepada para pelajar untuk mempelajari semula pembelajaran yang tertinggal sebelum ini

“Kebanyakan ibu bapa yang saya jumpa mengatakan kurang sikit signifikannya cuti penggal ini sebab mereka dah terlalu lama berada di rumah.

“Jadi mereka ini dah banyak ketinggalan, justeru ibu bapa minta saya mengutarakan supaya dipertimbangkan untuk ditiadakan cuti penggal,” ujarnya kepada
Astro AWANI.

Mansuh Cuti Penggal

Selain itu, beliau juga berharap pihak sekolah berasrama supaya melaksanakan Prosedur Operasi Standard (SOP) dengan ketat terutamanya kepada pelawat yang ingin masuk ke kawasan sekolah berkenaan.

“Kita berharap pemantauan SOP ini dapat dijalankan dengan teratur dan efektif yang mana bila anak-anak balik ke
asrama
 mereka tidak dijangkiti.

“Pelawat atau orang luar yang masuk ke kawasan sekolah harus diperiksa dulu mengikut SOP yang ditetapkan sebab kita tidak mahu orang luar yang masuk ke kawasan sekolah bawa virus dan menyebabkan timbulnya kluster baharu,” tambahnya lagi.

Sumber:
Astro Awani


Manual Pengajaran dan Pembelajaran di Rumah (PdPR) oleh KPM

Manual Pengajaran dan Pembelajaran di Rumah ini juga sebagai rujukan untuk pentadbir sekolah, pegawai pejabat pendidikan daerah (PPD) dan jabatan pendidikan negeri (JPN) serta Bahagian di Kementerian Pendidikan Malaysia (KPM). Dengan adanya manual ini, guru boleh laksanakan PdPR dengan baik.

Isi Kandungan

Manual Pengajaran dan Pembelajaran di Rumah

Manual ini hendaklah dibaca bersama-sama dengan surat pekeliling ikhtisas, surat siaran, surat pemakluman dan garis panduan KPM berkaitan yang sedang berkuat kuasa.

OBJEKTIF

Objektif Manual PdPR ialah:

sebagai panduan kepada guru untuk melaksanakan PdPR secara berstruktur dan terancang; dan

membolehkan murid mengikuti PdPR secara optimum.

PENDEKATAN DAN KAEDAH PdPR

Pendekatan PdPR

PdPR boleh dilaksanakan secara dalam talian atau luar talian atau secara off-site. Guru boleh melaksanakan PdPR dengan menggunakan satu daripada kaedah ini atau gabungan kaedah mengikut kesesuaian.

PdPR secara dalam talian berlaku apabila terdapat capaian Internet dan penggunaan peranti yang membolehkan murid belajar secara real time. Guru boleh melaksanakan PdPR melalui:

pelantar pembelajaran seperti Digital Educational Learning Initiative Malaysia (DELIMa), Cikgootube, EduWebTV dan aplikasi media sosial; atau

aplikasi seperti Google Meet atau Microsoft Teams secara lintas langsung (live streaming); atau

ePermainan (gamification), video, klip audio, eBuku, rakaman atau tugasan dalam talian.

Pelaksanaan PdPR memerlukan murid menggunakan peranti berskrin seperti komputer, komputer riba, tablet atau telefon pintar dalam tempoh tertentu. Masa penggunaan peranti ini dikenali sebagai tempoh layar (screen time) murid.

Panduan tempoh layar maksimum mengikut umur berdasarkan sumber daripada www.eyepromise.com dengan merujuk kepada The American Academy of Pediatrics (AAP) dan World Health Organization (WHO) adalah seperti berikut:

Guru perlu menetapkan tempoh masa layar yang bersesuaian dengan mengambil kira pandangan ibu bapa/ penjaga.

PdPR secara luar talian berlaku apabila murid belajar menggunakan peranti seperti komputer, komputer riba, tablet atau telefon pintar tanpa capaian Internet. Pembelajaran juga boleh berlaku apabila murid belajar menggunakan buku teks atau bahan pembelajaran lain.

Guru boleh memuat turun bahan-bahan PdP dalam bentuk video, audio, slaid, nota dan latihan. Proses memuat turun bahan dilakukan semasa terdapat capaian Internet dan diberikan kepada murid melalui medium komunikasi yang bersesuian.

Guru juga perlu menetapkan tempoh masa penggunaan peranti secara di luar talian dengan mengambil kira pandangan ibu bapa/ penjaga.

Pembelajaran secara off-site ialah kaedah pembelajaran yang berlaku di lokasi seperti di pusat komuniti, atau di manamana premis yang diisytiharkan sebagai pusat pemindahan sementara akibat bencana atau wabak. Pembelajaran secara off-site dilaksanakan mengikut Surat Siaran Kementerian Pendidikan Malaysia Bilangan 8 2016 Garis Panduan Pengurusan Pengajaran dan Pembelajaran Akibat Bencana.

Pembelajaran boleh berlaku secara kendiri atau dengan bimbingan Academic Support Team (AST) yang terdiri dalam kalangan pegawai PPD atau guru sekolah yang dilantik.

Penutup

Kepada semua guru dan ibubapa yang ingin memuat turun/ download soalan, jadikanlah
tcer.my
 sebagai hub pencarian ilmuan anda.

teruskan bersama kami di
t.me/tcerdot.my
 untuk mendapatkan informasi dan bahan – bahan pendidikan yang terkini dan terbaik dari semasa ke semasa.

Artikel lain:
Koleksi Buku Iqra’ 1 hingga 6


Masa Diperlukan Membina Sebuah Aplikasi Telefon Pintar

Anda mempunyai idea hebat yang boleh menjadikan anda seorang jutawan dan berhasrat untuk membina sebuah aplikasi bagi merealisasikan idea tersebut. Namun anda tidak mempunyai kebolehan
programming
 untuk membangunkan aplikasi, dan risau sekiranya idea ini dikongsikan kepada orang lain, mereka akan meniru idea tersebut.

Ini adalah antara kerisauan yang menjadi penyebab anda ingin belajar sendiri cara untuk membina sesebuah aplikasi. Namun, berapa lamakah masa yang diperlukan bagi beginner seperti anda untuk membangunkan aplikasi telefon pintar?

Isi Kandungan

Berapa Masa Diperlukan Untuk Seorang Beginner Membina Sebuah Aplikasi Telefon Pintar

Soalan ini terlalu umum, jadi jawapannya juga adalah umum, ia bergantung. Tanya diri anda:

Adakah anda mempunyai apa-apa pengalaman tentang
programming
? Jika ya, adakah anda biasa dengan Java? Sekiranya jawapan kepada kedua-dua soalan ini adalah ya, masa untuk membangunkan sesebuah aplikasi pastinya tidak terlalu lama. Sekiranya tidak, maka anda mungkin mahu mula belajar asas-asas
programming
 sekarang. Belajar untuk
coding
 di
SINI
.

Adakah anda mempunyai sebarang pengetahuan tentang
back-end
 /
database
?
Back-end
 untuk sesebuah aplikasi berasaskan mesej boleh jadi agak mudah atau sangat kompleks, bergantung kepada jenis aplikasi mesej. Adakah mesej boleh dihantar kepada
group
, atau secara individu? Bolehkan mesej tersebut diedit, dikemas kini, mahupun di
delete
. Terdapat banyak perkara yang perlu dipertimbangkan.

Adakah anda mempunyai pengetahuan tentang rekaan grafik atau
user experience
 (UX)
design
? Menghasilkan sesebuah aplikasi telefon pintar adalah lebih daripada sekadar tahu bagaimana cara untuk
coding
. Sekiranya anda ingin menghasilkan sebuah aplikasi untuk kegunaan diri anda sahaja, ciri-ciri ini mungkin tidak penting. Sekiranya aplikasi tersebut adalah untuk perniagaan anda bagi mendapatkan keuntungan, ciri-ciri ini adalah sangat penting. Terdapat lebih daripada 700,000 aplikasi di appstore buat masa ini, jadi aplikasi ciptaan anda haruslah mempunyai
interface
 yang menarik.

Perkongsian Daripada Individu Yang Mempunyai Pengalaman Dalam Programming

Berdasarkan perkongsian pengalaman seorang pengguna Quora, iaitu Scott Lieberman, beliau cekap dalam perisian seperti
Ruby on Rails
, PHP dan PostgreSQL sebelum beliau membuat keputusan untuk belajar cara membuat aplikasi telefon pintar daripada
scratch
.

Menurut Scott, beliau memerlukan masa 2 bulan untuk memahami
mobile programming
, dan 6 bulan untuk menjadi seorang
mobile developer
 yang cekap. Menurut beliau lagi, untuk menghasilkan sebuah aplikasi memerlukan masa antara 2 bulan hingga ke setahun.

Itu adalah anggaran masa yang diperlukan bagi seseorang yang mempunyai pengalaman tentang
programming
. Di bawah pula adalah perkongsian di laman Quora oleh Vipul Dassani, seorang
beginner
 yang terlibat dalam pembangunan aplikasi Android.

Perkongsian Seorang Beginner Dalam Membangunkan Aplikasi Android

Saya tidak pernah mempunyai sebarang latihan rasmi dalam Java dalam apa jua bentuk sekalipun sebelum saya mula membangunkan aplikasi Android. Interaksi pertama saya dengan Java adalah kerana saya terpaksa membangunkan sebuah aplikasi Android. Selepas 2 tahun memulakan projek ini, saya boleh katakan bahawa Java tidaklah sesusah yang disangka.

Sekiranya anda pernah menggunakan C++, anda pasti biasa dengan Java. Segalanya lebih kurang sama, logiknya juga hampir sama dengan kesemua bahasa
programming
 peringkat tinggi, perbezaan hadir dalam bentuk
abstraction
 dan cara penggunaan
framework
.

Anggaran masa yang diperlukan bagi membangunkan sesebuah aplikasi bagi seseorang
beginner
 bergantung kepada masa yang diluangkan untuk proses pembelajarannya. Katakanlah anda meluangkan masa sekitar 4 hingga 5 jam sehari dan mula membaca serta melakukan praktis sejak hari pertama lagi, dalam masa 10 hingga 14 hari, anda sudah tahu tentang asas-asas
programming
.

Adalah sangat penting untuk mahir dalam pengetahuan asas ini, seperti fungsi dalam
Global Local variables
,
Static Public class
,
Class referencing
, Hashmaps,
Default classes
 dan lain-lain. Pengetahuan tentang asas ini mampu mengelakkan anda daripada melakukan kesalahan yang boleh menyebabkan masalah besar.

Apabila anda sudah mahir dengan asas-asas programming menggunakan Java ini, anda boleh mula menggunakan Android Studio bagi membangunkan aplikasi. Jangan tunggu lebih lama lagi untuk belajar tentang Java, Android akan ajar caranya.

Sumber Bahan Pengajian Bagi Mempelajari Android Programming

Untuk belajar cara membangunkan aplikasi, apa yang anda perlu lakukan adalah sekadar
Google search
 ‘
Learn Java
‘ dan ‘
Learn Android
‘. Terdapat beberapa laman sesawang yang boleh menjadi guru anda seperti
codecademy.com
,
khanacademy.org
,
vogella.com
 dan
androidhive.info
.

Kesimpulan

Tempoh yang diperlukan bagi seorang
beginner
 sebenarnya bergantung kepada usaha dan masa yang diluangkan. Tidak ada tempoh tetap bagi tujuan ini. Namun, perlu ditegaskan bahawa programming bagi aplikasi Android dan iOS melibatkan platform yang berbeza. Pembangunan aplikasi bagi Android memerlukan Java dan Android Studio, manakala bagi iOS pula memerlukan Xcode dan Swift.

Mempelajari programming ibarat mempelajari suatu bahasa baharu. Semuanya kelihatan asing ketika di awal pembelajaran, namun apabila anda sudah biasa, segalanya menjadi mudah.

Sumber:

codewithchris.com

huffingtonpost.co.uk

quora.com


Masak Apa Tak Jadi Hari Ni?

Semenjak Perintah Kawalan Pergerakan (PKP) dilaksanakan dan kini sudah masuk fasa 3, pastinya ramai diantara kita yang dilanda kebosanan. Walaubagaimanapun rasa bosan berada dirumah, kita semua kena patuh arahan PKP. Siapa yang ingkar, silalah berkeliaran diluar supaya anda boleh direman.

Sebenarnya ada banyak aktiviti yang boleh elakkan rasa bosan sepanjang PKP ini. Antaranya, mencuba pelbagai resepi baru, bercucuk tanam dilaman rumah, menonton pelbagai movie di Netflix dan banyak lagi la.

Jika sebelum ini mereka yang aktif menggunakan Facebook pasti tahu akan kewujudan group
Masak Apa Hari Ini
  yang mengumpulkan idea dan tips masakan dari netizen-netizen di seluruh negara hampir setiap hari.

Malah jika ada yang tidak mempunyai idea untuk memasak dan memerlukan tips berkait masakan, group itu pasti saja akan menjadi tempat rujukan terutama buat mereka yang berminat untuk mencuba resepi baru sebelum ini.

Bagaimanapun, sejak PKP dilaksanakan di negara kita, boleh dikatakan percubaan untuk memasak ini dilakukan oleh semua orang. Almaklumlah, bila kau buka Facebook pasti ada saja kuih, minuman, lauk dan macam-macam lagi yang menarik selera.

Niat untuk memasak itu adalah baik dan selaras dengan saranan kerajaan, namun apa yang mencuit hati adalah apabila masakan yang dibuat tidak menjadi dan mula dikongsikan di media sosial.

Dan mungkin kerana tertalu ramai yang mencuba untuk memasak di musim PKP ini, sebuah group Facebook ‘
Masak Apa Tak Jadi Hari Ni’
?
 mula tular sejak beberapa hari lalu di alam maya selepas hantaran-hantaran masakan yang tidak menjadi mula dibuat di laman tersebut oleh netizen.

Walaupun baru sahaja ditubuhkan sejak 14 April yang lalu, namun group tersebut setakat ini sudah berjaya mengumpul ahli seramai 879k!! Sudah hampir 1M.

Jika dibaca tentang syarat dan terma group tersebut membenarkan mereka untuk berkongsi masakan-masakan yang telah dicuba tetapi tidak menjadi dan hasil yang dikongsikan pasti akan membuat anda tidak kering gusi melihatnya.

Berikut adalah beberapa hantaran yang menunjukkan ‘masak tak jadi’ yang telah dikongsikan di group tersebut.

Walaupun dilihat melucukan, namun kewujudan group ini mungkin boleh meningkatkan keyakinan mereka yang tidak mahir memasak untuk mencuba dan berkongsikan hasil yang diperoleh.

Jika sebelum ini anda risau masakan yang dibuat itu tidak menjadi seperti resepi yang dikongsikan, kini anda tahu anda tidak lah berseorangan dan masih ramai di luar sana yang turut ‘masak tak jadi’ hari ini.

Sementara kita semua masih berada dalam PKP sehingga hujung bulan ini, masih ada kesempatan untuk anda mencuba resipi-resipi yang anda peroleh di media-media sosial dan cuba untuk menghasilkannya.

Penulis sendiri telah dijemput menjadi ahli digroup ini semalam. Percaya atau tidak, sampai jam 3 pagi penulis masih ketawa sambil scroll group ni. Penulis pun dah tak murung lagi semenjak adanya group ni …


Masjid di Xinjiang Dirobohkan Pihak Berkuasa China – Hampir 16,000 Masjid Musnah

Masjid di Xinjiang dirobohkan pihak berkuasa China
. Sekurang-kurangnya 16,000 masjid di Xinjiang telah dirobohkan oleh pihak berkuasa China, kata pasukan pemikir Australia hari ini dalam laporannya berkenaan pencabulan hak asasi manusia di rantau terbabit.

Dalam pada itu
Institut Dasar Strategik Australia (ASPI) juga mendapati
ebih sejuta minoriti Islam Uighur dan komuniti berbahasa Turkic di barat daya China ditahan di ratusan kem, serta dipaksa meninggalkan segala pegangan sama ada keagamaan atau kebudayaan.

Hasil daripada imej rakaman satelit oleh pihak ASPI, sekurang-kurangnya hampir 16,000 masjid dimusnahkan atau dirosakkan pihak berkuasa China. Sebahagian besar pemusnahan itu berlaku tiga tahun lalu dengan anggaran 8,500 masjid musnah sepenuhnya dan menurut laporan itu lagi, kerosakan paling besar berlaku di kawasan bandar, seperti Urumqi dan Kashgar.

MASJID di Yangisar, selatan Kashgar, di wilayah Xinjiang barat China. FOTO AFP

Isi Kandungan

Kuil Dan Gereja Terkecuali

Banyak juga masjid lain yang terlepas daripada tindakan itu dipaksa merobohkan binaan kubah atau menara masing-masing namun akibatnya, kini hanya terdapat kurang daripada 15,500 masjid di sekitar Xinjiang. Jika ianya benar, maka ini adalah jumlah rumah ibadat Islam yang terendah pernah dicatatkan di rantau berkenaan sejak Revolusi Kebudayaan pada 1960-an. Namun bagaimanapun, tindakan seumpamanya tidak diambil terhadap gereja atau kuil Buddha yang turut terdapat di seluruh Xinjiang.

Menurut ASPI, hampir satu pertiga kawasan suci Islam di Xinjiang seperti makam, laluan jemaah dan tanah perkuburan turut menjadi mangsa. Malah, hasil tinjauan AFP pada tahun lalu juga melaporkan penemuan puluhan tanah perkuburan dimusnahkan, dengan cebisan mayat serta batu nisan berselerakan.

Bagaimanapun, pihak berkuasa China menegaskan penduduk Xinjiang diberi kebebasan beragama sepenuhnya untuk mengikuti amalan agama masing-masing. Jurucakap Kementerian Luar China, Wang Wenbin, turut mendakwa terdapat kira-kira 24,000 masjid di sekitar Xinjiang iaitu jauh lebih banyak berbanding sesetengah negara Islam.

Australia Kesan lebih 380 Pusat Tahanan Uighur

China juga dipercayai mengendalikan ratusan pusat tahanan di Xinjiang di bawah rangkaian yang lebih besar berbanding pernah dilaporkan sebelum ini.

Berdasarkan kajian oleh Institut Polisi Strategik Australia (ASPI), ia mengesan lebih 380 ‘pusat tahanan yang disyaki’ di wilayah berkenaan, di mana dipercayai China menahan lebih sejuta etnik Uighur dan penganut Islam lain khususnya mereka yang bertutur dalam bahasa Turki.

Ia turut mendapati, pusat berkenaan adalah 40 peratus lebih besar daripada jangkaan sebelum ini dan penghuninya semakin bertambah walaupun China mendakwa sudah membebaskan ramai etnik Uighur.

Dengan menggunakan imej satelit, akaun saksi, laporan media dan dokumen tender pembinaan rasmi, institut itu mengatakan, ‘sekurang-kurangnya 61 pusat tahanan menyaksikan kerja-kerja pembinaan dan pengembangan baharu antara bulan Julai 2019 hingga Julai 2020’.

ANTARA dipercayai pusat tahanan Uighur di Xinjiang. FOTO AFP

Sebanyak 14 pusat tahanan masih dibawah kerja pembinaan pada 2020 dengan 70 pusat dipagar atau dinding perimeternya dirobohkan sebagai tanda ia telah diubah atau ditutup. Bagaimanapun, Beijing menafikan kewujudan pusat tahanan itu dan kerajaan China mengatakan ia adalah pusat latihan vokasional untuk menentang aktiviti ekstrem.

Jurucakap Kementerian Luarnya, Wang Wenbin menggelar ASPI sebagai ‘barisan hadapan pasukan anti-China yang kredibiliti akademiknya boleh dipersoalkan’. Amerika Syarikat (AS) baru-baru ini memilih untuk melarang import dari Xinjiang, dengan alasan penggunaan buruh paksa secara sistematik.

Beijing baru-baru ini menerbitkan sebuah kertas putih yang mempertahankan dasarnya di Xinjiang, di mana ia mengatakan bahawa program latihan, skema kerja dan pendidikan yang lebih baik bermakna kehidupan turut bertambah baik. Ia mendakwa telah memberi ‘sesi latihan’ kepada rata-rata 1.29 juta pekerja setiap tahun antara tahun 2014 dan 2019.

Berikutan penerbitan laporan ASPI, tabloid yang dikendalikan oleh pemerintah China, Global Times memetik ‘sumber’ dengan mengatakan bahawa penulis Clive Hamilton dan Alex Joske dilarang memasuki China. Wang tidak mengesahkan sama ada kedua-dua ahli akademik itu dilarang memasuki China, tetapi mengatakan perkara itu ‘berada dalam ruang lingkup kedaulatan China’.

Bukti China Menindas Etnik Uighur

Satu rakaman video pernah tular di media sosial menunjukkan sekumpulan ratusan lelaki yang ditutup mata digari kaki dengan kepala dibotakkan, dipercayai penduduk Islam etnik Uighur di China dikumpulkan dekat stesen kereta api untuk dibawa ke kem tahanan.

Menurut news.com.au, rakaman video itu yang tiada pengesahan, disiarkan di YouTube minggu lalu, menggunakan akaun baru ‘War on Fear’. Rakaman itu turut disiarkan di Twitter oleh @warcombatfear.

“Tujuan kami memerangi ketakutan. Masyarakat sekarang hidup di bawah pengawasan teknologi kerajaan. Orang ramai hilang kebebasan. Pemimpin Parti Komunis China mendakwa mereka patriotik dan sayangkan rakyat, namun hakikatnya mereka hanya sayangkan parti dan kuasa.”

RAKAMAN video yang tular menunjukkan ratusan lelaki yang ditutup mata, digari dikumpulkan di stesen kereta api. – Agensi

“Video ini dirakam di China. Ini
adalah
 penindasan yang sudah sekian lama terhadap hak asasi manusia dan asas kebebasan oleh kerajaan China di Wilayah Autonomi Xinjiang Uygur,” kata keterangan mengenai video itu.

Sumber agensi keselamatan Eropah memberitahu Sky News, mereka percaya rakaman itu asli yang mungkin dihasilkan awal tahun ini. “Kami sudah meneliti video itu dan percaya ia asli, kejadian itu benar-benar berlaku.

”Ia menunjukkan 600 tahanan sedang dipindahkan, dirantai antara satu sama lain, kepala dibotakkan dan ditutup mata dengan tangan diikat. Itu adalah kaedah China memindahkan tahanan,” kata sumber berkenaan.

Menteri Luar Australia, Marise Payne, berkata: “Saya tahu mengenai video yang mengejutkan itu disiarkan di Internet.

“Saya sebelum ini, sudah membangkitkan isu mengenai laporan penahanan beramai-ramai etnik Uighur dan orang Islam di Xinjiang. Kami sering mendesak China menghentikan penahanan etnik Uighur serta orang Islam,” katanya.

Penyelidik dengan Institut Antarabangsa Pusat Dasar Siber Australia, Nathan Ruser, yang menganalisis data satelit bagi pemetaan kem tahanan China, percaya video itu tulen. Beliau mengenalpasti lokasi kejadian ialah di Bayingol, Xinjiang, namun percaya video itu dirakam pada 20 Ogos tahun lalu.

Julai lalu, Australia antara 22 negara yang menandatangani surat kepada Majlis Hak Asasi Manusia Pertubuhan Bangsa-Bangsa Bersatu mengkritik layanan Beijing terhadap etnik Uighur dan mendesak kerajaan China menghentikan penahanan beramai-ramai itu.

China menafikan wujudnya kem tahanan sebaliknya menegaskan ia adalah pusat memberi latihan vokasional kepada etnik Uighur dan penduduk Islam namun bekas tahanan mendakwa mereka diseksa dan dipaksa meninggalkan Islam.

Sumber
Harian Metro


Mayat Ditemui Positif COVID-19

KOTA KINABALU: Mayat lelaki tanpa identiti dipercayai warga asing yang ditemui tergantung di pokok di kawasan Kampung Pondo, Pulau Gaya, di sini, 6 April lalu didapati positif COVID-19.

Ketua Polis Daerah Kota Kinabalu, Asisten Komisioner Habibi Majinji, berkata semua anggota polis yang bertugas mengendalikan mayat berkenaan iaitu seramai 12 anggota sudah diarahkan menjalani saringan kesihatan.

Katanya, keputusan saringan akan diperolehi dalam tempoh terdekat dan semua yang terbabit sudah diarahkan untuk kuarantin diri di rumah masing-masing.

“Semua anggota yang terdedah sudah menjalani saringan kesihatan dan mereka juga diarah mengasingkan diri di rumah masing-masing sementara menunggu laporan kesihatan daripada hospital.

“Keputusan ujian itu dijangka akan siap hari ini, kita mendoakan semua anggota terbabit selamat daripada jangkitan virus berkenaan,” katanya dalam sidang media di IPD Kota Kinabalu, hari ini.

Habibi berkata, semua anggota yang bertugas ketika itu mengenakan langkah-langkah pemakaian selamat termasuk memakai topeng muka dan sarung tangan.

“Mayat lelaki yang dipercayai warga asing itu masih belum dituntut oleh sesiapa dan setakat ini, kes masih diklasifikasikan sebagai mati mengejut.

“Orang ramai yang kehilangan ahli keluarga diminta menghubungi Ketua Balai Polis Pulau Gaya Asisten Superintendan (ASP) Mohd Zulfikar Abd Salam di talian 0198009455,” katanya.

Sehubungan itu, Habibi berkata, penguatkuasaan Perintah Kawalan Pergerakan (PKP) di Pulau Gaya berjalan lancar dan kerjasama daripada warga pulau berkenaan juga amat baik.

“Perkhidmatan pengangkutan biasa tidak dibenarkan ketika ini, namun hanya dua bot setiap kampung dibenarkan beroperasi membabitkan urusan penting.

“Oleh itu, penduduk di sekitar Pulau Gaya diminta supaya mengikuti arahan PKP sepenuhnya bagi mengelak penularan wabak COVID-19 ini,” katanya.

kredit :
jesseltonsabah


Maybank Beroperasi Secara Janji Temu Sepanjang Total Lockdown ini

Isi Kandungan

Maybank hari ini memaklumkan bahawa seluruh cawangannya akan beroperasi secara janji temu sahaja.

Operasi janji temu ini akan bermula pada 2 Jun 2021 sehingga tarikh yang akan diberitahu kelak.

Sementara itu,
bagi warga emas, orang kurang upaya
 dan
wanita hamil
 akan terus diberi layanan khas walaupun tanpa janji temu.

Tujuan operasi ini adalah untuk menyokong usaha negara untuk membendung penularan wabak Covid-19.

(1/2) Bagi menjaga keselamatan pelanggan & kakitangan kami, cawangan Maybank akan beroperasi secara janji temu sahaja mulai 2 Jun 2021 sehingga diberitahu kelak, manakala beberapa cawangan akan ditutup buat sementara waktu. Buat temu janji Maybank
#EzyQ
 di
https://t.co/T6ZL4ecBYo

pic.twitter.com/Z3gneKVmXs

— Maybank (@MyMaybank)
June 2, 2021

Maklumat Lanjut

Untuk bantuan, hubungi Pusat Khidmat Pelanggan di talian 1-300-88-6688. Atau para pelanggan boleh membuat janji temu melalui EzyQ di
maybank.my/ezyq

Artikel lain:

Kes Selesema Burung H10N3 Pertama Jangkiti Manusia Di China

Kelulusan automatik moratorium bagi peminjam terkesan


Bantuan Khas Kewangan Setengah Bulan Gaji

MB Selangor Umum Bantuan Khas Kewangan Sempena Aidilfitri

Penjawat awam di Selangor bakal menerima Bantuan Khas Kewangan (BKK) setengah bulan gaji dengan kadar minimum RM1,000 sempena sambutan Hari Raya Aidil Fitri tidak lama lagi. Menteri Besar Selangor, Datuk Seri Amirudin Shari berkata, kerajaan negeri bersetuju dengan cadangan pemberian Bantuan Khas Kewangan itu sebagai menghargai peranan dan komitmen dimainkan penjawat awam di negeri ini.

Beliau berkata, pemberian itu melibatkan semua anggota perkhidmatan kerajaan negeri termasuk Exco, Speaker dan Timbalan Speaker Dewan Undangan Negeri (DUN), Ahli Dewan Undangan Negeri (ADUN), pengurusan tertinggi serta penjawat awam yang gajinya dibayar kerajaan Persekutuan.

“Pemberian ini juga dianggarkan akan melibatkan implikasi kewangan sebanyak RM22.675 juta dan dibayar bermula pada 19 Mei nanti,” katanya pada Majlis Mahabbah Ramadan Menteri Besar Selangor Bersama Penjawat Awam, pada Jumaat.

Selain itu, Amirudin berkata, kerajaan Selangor juga turut bersetuju inisiatif BKK itu turut membabitkan pemimpin masyarakat melibatkan Pengerusi Majlis Pengerusan Komuniti Kampung (MPKK), Pegawai Perhubungan Kampung Baru/Bagan/Tersusun, Ketua Komuniti India dan Penyelia Wanita Berdaya (PWB).

Beliau berkata, pemimpin Penggerak Belia Selangor (PeBS) juga akan menerima BKK sebanyak RM500 yang dibiayai oleh kerajaan negeri.

“Setiausaha MPKK dan petugas masjid (nazir, imam, siak dan bilal) pula akan menerima sebanyak RM500 iaitu sumbangan program tanggungjawab sosial korporat (CSR) anak syarikat kerajaan negeri,” katanya.

Sumber
Sinar Harian

Artikel lain :
Cara Tukar Duit Raya Di Mesin ATM Maybank Sahaja.


MCO 3.0 SOP Am Perintah Kawalan Pergerakan PKP 25 Mei 2021

PKP 3.0 melibatkan seluruh negara termasuk Wilayah Persekutuan Labuan.

SOP am perintah kawalan pergerakan ini hasil rujukan rasmi dari portal Majlis Keselamatan Negara (MKN).

Isi Kandungan

MCO SOP PKP 3.0

Berikut senarai ringkas aktiviti yang dibenarkan dan tidak dibenarkan sepanjang perlaksanaan PKP 3.0 ini.

SOP Am Perintah Kawalan Pergerakan (22Mei2021)

Aktiviti dibenarkan:

Sektor ekonomi yang dibenarkan

Membeli atau mendapatkan barang keperluan

Mendapatkan rawatan kesihatan dan perubatan

Menjalankan urusan Rasmi Kerajaan dan tugas kehakiman

Aktiviti tidak dibenarkan:

Pergerakan rentas daerah dalam kawasan PKP dan rentas negeri lain tanpa kebenaran PDRM

Pergerakan keluar dan masuk kawasan PKP tanpa kebenaran PDRM

Sila rujuk Senarai Aktiviti Yang Tidak Dibenarkan

Senarai Aktiviti Yang Tidak Dibenarkan

Berikut senarai aktiviti yang dilarang sepanjang PKP 3.0:

Artikel lain:
Aplikasi WFW Laporkan Majikan Tidak Benarkan Kerja Dari Rumah


MEDAC Rai 150 Pelajar Miskin Bandar

MEDAC Rai dan Member Sumbangan Kepada Para Pelajar

Kementerian Pembangunan Usahawan dan Koperasi (MEDAC) meraikan dan memberikan sumbangan kepada 150 pelajar daripada golongan miskin bandar pada majlis berbuka puasa yang dianjurkannya di Kuala Lumpur pada Jumaat.

Menteri Pembangunan Usahawan dan Koperasi, Datuk Seri Dr Wan Junaidi Tuanku Jaafar berkata, mereka merupakan pelajar dari Sekolah Kebangsaan St Gabriel, Sekolah Kebangsaan Desa Pandan dan Sekolah Kebangsaan Bandar Baru Sentul.

“Sumbangan ini bertujuan untuk membantu mereka dalam memenuhi keperluan pada Ramadan seperti membeli makanan dan keperluan asas lain,” katanya dalam satu kenyataan pada Sabtu.

Pada majlis yang sama, MEDAC turut menyampaikan zakat UDA Cares-Enriching Life berjumlah RM70,000 kepada Pertubuhan Baitul Ehsan Al Khairi, Rumah Bakti Nur Ain, Tahfiz Ibnu Abbas, Rumah Kasih Harmoni, Rumah Penyayang Darul Ilmi Gombak dan Tahfiz Darul Furqan.

Wan Junaidi berkata, majlis itu juga diadakan bagi memupuk dan mengeratkan ukhuwah dan tali persaudaraan di antara pihak kementerian dengan agensi-agensi di bawahnya serta insan yang kurang bernasib baik.

“Bukan sahaja dapat berkumpul dalam sebuah majlis berbuka puasa, malah dapat beribadah bersama-sama sekali gus mengeratkan silaturahim.

“Bagaimanapun, dalam pada kita bergembira aspek keselamatan masih diutamakan dan pihak penganjur sentiasa memastikan segala prosedur operasi standard (SOP) sentiasa dipatuhi sepanjang majlis berbuka puasa ini berlangsung,” katanya.

Sumber
Sinar Harian

Artikel lain :
10 Panduan Berniaga Dalam Islam


Media Prima Buka Sumbangan Tabung Kemanusiaan Palestin

KUALA LUMPUR: Media Prima Berhad (Media Prima) mengajak orang ramai membantu rakyat Palestin dengan menyalurkan sumbangan ke Tabung Kemanusiaan Palestin Media Prima.

Menerusi kenyataan hari ini, Media Prima menzahirkan penghargaan kepada penderma yang menyumbang ke Tabung Kemanusiaan Palestin Media Prima sebelum ini, bagi melaksanakan misi kemanusiaan di Palestin.

Katanya, sumbangan itu membolehkan rakyat Palestin meneruskan hidup dengan bantuan keperluan asas seperti makanan dan perubatan ketika berdepan saat genting.

“Kami sekali lagi merayu sumbangan orang ramai bagi membantu rakyat Palestin. Keganasan terhadap rakyat Palestin yang sedang berlaku ini meragut ratusan nyawa rakyat Palestin termasuk wanita dan kanak-kanak serta ramai lagi yang tercedera.

“Di saat keganasan yang memuncak, rakyat Palestin tetap meneruskan perjuangan mereka walaupun mereka mengalami kesukaran dalam mendapatkan keperluan asas seperti makanan, pendidikan dan kesihatan.

“Sumbangan semua adalah penting dan sangat bermakna dan individu serta organisasi boleh salurkan sumbangan mereka ke akaun semasa Malayan Banking Berhad (Maybank) bernombor 5642-7651-0331 di atas nama Tabung Kemanusiaan Palestin Media Prima,” kata kenyataan itu, hari ini.

Sumbangan menerusi cek perlu ditulis atas nama Tabung Kemanusiaan Palestin Media Prima dan boleh disalurkan kepada Jabatan Komunikasi Strategik Kumpulan, Media Prima Berhad, Tingkat 4, Anjung Liku, Balai Berita, 31 Jalan Riong, 59100 Bangsar, Kuala Lumpur.

Tabung Kemanusiaan Palestin Media Prima ditubuhkan pada 2012 dan diaktifkan semula pada 24 Julai 2014 di atas pergolakan yang berlaku di Gaza.

Isi Kandungan

Nombor Akaun

Sumbangan ke akaun Maybank = 5642 7651 0331 (Tabung Kemanusiaan Palestin Media Prima)

atau anda boleh layari laman web Media Prima sendiri untuk memberi sumbangan;
https://www.tabungmpb.org.my/

Media Prima juga menyediakan beberapa Tabung Kemanusiaan yang lain:

Sumber
Berita Harian

Artikel lain:
Permohonan Biasiswa Pendidikan UniSHAMS 2021 LZNK
,
Permohonan Latihan Kemahiran IPC Marii


Mee Goreng Basah Melekit-Lekit, Makan 1 pinggan Tak Cukup

MEE GORENG Basah
 kesukaan ramai orang. Tapi nak dapat yang sedap kalau makan kat luar tu memang sangat susah. Kalau ‘order’ biasa dapat yang tak kena dengan citarasa kita.

Nak sedap? Kena la masak sendiri kat rumah kan. Ikut suka kita nak buat ikut cara kita macam mana pun. Kita juga boleh masukkan lauk banyak-banyak, memang puas hati makan seisi keluarga.

Nak buat tapi tak tahu resepi yang sedap? Jom kita cuba resepi Mee Goreng Basah melekit-lekit ni dari
Hashimah
. Nampak menyelerakan dan sedap!

Isi Kandungan

Resipi Mee Goreng Basah

BAHAN-BAHAN:

1 Bawang merah besar

3 biji bawang putih

2 sudu makan cili kisar(boleh lebihkan)

5 sudu makan cili sos

2 sudu makan sos tiram

4 sudu makan kicap manis

1 sudu makan tepung jagung(bancuh dgn air setengah gelas)

Tomato setengah biji potong dadu

Optional bahan (terpulang dengan bahan apa yang ada)

Udang

Sosej 1 batang

Fishball 4 biji

Fishcake 1 batang

Tauhu kering 2 biji

Tomato hiris stgh biji

Cili merah hiris 1 biji

Lobak hiris panjang setengah batang

CARA-CARANYA:

Tumis bawang yang sudah di tumbuk. Masukkan cili kering dan tumis hingga agak pekat warnanya. Masukkan pulak tomato, tumis hingga layu dan hancur.

2. Masukkan semua sos, gaul-gaul, dan masukkan semua bahan sampingan kecuali mee, sayur berdaun, apa-apa sahaja yang cepat layu.

3. Masukkan 2 gelas air, dan bancuhan tepung jagung tadi. Perasa dengan garam dan gula, siap!

4. Cara untuk menghidang. Jika sudah bersedia untuk makan barulah cedok kuah dalam kuali dan masukkan mi dan sayuran hijau. Panaskan, hingga sebati mi dengan kuah. Sedia untuk dihidang.

TIPS PENTING

Untuk semua jenis mi, tomato ditumis dahulu, rasanya berbeza dengan sekadar digaul mesra bersama mi dan sayuran lain.

Sebelum tutup api, perah sebiji/setengah biji limau nipis dalam sekuali mi. Rasa mi akan lagi sedap dan tidak rasa masam pun.

Sumber :
Facebook Hashimah


BAGAIMANA MENGAJAR ANAK-ANAK DENGAN LEBIH TENANG

“Arghh..bestnya kalau sekolah dah buka. Tak payah dah pening-pening nak kena tengok pelajaran anak ni sorang-sorang tiap hari.”

“Dahlah kena WFH..mana nak tengok kerja lagi, bereskan rumah, ni kena tengok tugasan yang cikgu bagi pulak. Yang anak-anak pun…semua harap kat kita. Aduhh.. stress la gini.”

Ramai rupanya mama mama yang dalam situasi begini ye.

Emm. .benar..ia sungguh tidak mudah. Tapi, mahukah sayang Ibu kongsikan solusinya. Nak tak?

Meh…baca apa yang Ibu kongsikan seterusnya.

Hari ni, Ibu nak kongsikan apakah perkara yang boleh dilakukan agar tenang dalam mengajar anak-anak di rumah. Alhamdulillah..Allah panjangkan lagi usia Ibu, dapat memberi dan berkongsi ilmu dengan kalian lagi.
❤
❤

.

Baik, kita teruskan ya.

.

Ada 4 perkara utama yang boleh dilakukan, iaitu :

1. STATE

Mudah ceritanya, adalah betulkan keadaan diri (state).

Bagaimana?

.

Dengan tenangkan diri dulu. Carnya adalah dengan ‘Connect’ diri dengan Allah.

.

Bila kita connect dengan Allah, kita dah tak risau tidak menentu mengenai masa hadapan anak-anak kita. Walaupun anak-anak kita mungkin payah untuk faham apa yang sedang diajar dan dipelajari, kita tidaklah menjadi cepat panik dan risau anak kita itu gelap masa hadapannya. Selalu ibu bapa menjadi panik tidak menentu kerana anak struggle untuk memahami sesuatu pelajaran. Risau apalah nanti nasib anak itu lantaran perkara itu.

.

Bila kita ingat kepada Allah, kita akan mempunyai satu perasaan tenang bahawa Allah memelihara anak-anak kita.Ini menjadikan kita lebih tenang. Lantaran itu menjadi lebih mudah mengajar anak-anak kita bila kerisauan tidak menentu ini hilang.

.

Oleh itu kita mula memohon agar Allah membantu kita.

” Ya Allah, aku tak tahu bagaimana nak mengajar anak-anak aku ni, kecuali apa yang Kau berikan dan ilhamkan. Ya Allah, bantulah hambaMu ini. Berilah daku ilmu dan kemahiran yang sepatutnya aku ada agar dapat mendidik anak-anakku dalam suasana sekarang.”

Selalulah minta dan bermunajat padaNya. Akui kelemahan diri, dan berharap sungguh-subngguh padaNya. InsyaAllah, Allah PASTI akan bantu.

.

Bagaimana cara Allah bantu?

.

MasyaAllah.

PELBAGAI.

Pelbagai cara.

Pelbagai medium.

Pelbagai media.

.

Boleh jadi dari perkongsian ilmu di social media, dapat memberi jawapan dan ilham atau skill pada anda.

Boleh jadi dari siaran radio yang kena pada persoalan.

.

Boleh jadi melalui kursus yang diikuti.

.

Allah ada 1001 cara untuk membantu, asal saja kita ‘connect’ dan minta dariNya.

.

Mintalah dari Allah agar potensi diri mengajar DIKELUARKAN dan dapat membantu anak-anak yang anda kasihi.

.

Percayalah, yang anda punya potensi diri yang hebat. Tinggal lagi, ia mungkin belum terserlah. Yakinlah, anda adalah ibu bapa yang terbaik pada anak-anak anda.

.

Anda ibu bapa yang berdaya.

Anda ibu bapa yang teguh hadapi cabaran.

Anda ibu bapa yang pengasih dan tegas.

.

Apa yang anda rasa, anak juga rasai.

.

So, ibu bapa wajib bijak mengawal apa yang dirasai, apa yang berada dalam fikiran.

.

Jika ibu bapa tenang, anak akan tenang.

Jika ibu bapa stress, anak juga akan begitu.

.

Malah, Allah bersama sangkaan hambaNya.

.

Sebab tu sangattt penting mengawal apa yang anda rasa.

.

State yang tenang, InsyaAllah akan datang bersamanya solusi. InsyaAllah, anda akan lebih mudah mengawal keadaan.

.

Andai anda rasa takut, anak juga rasa begitu.

Andai anda rasa stress, anak juga akan rasa begitu.

.

So, ‘connect’ lah dengan Allah. InsyaAllah hati jadi tenang, dan SOLUSI akan mudah menghampiri anda.

.

2. TINGKATKAN KOMPETENSI MENGAJAR

Dalam kompetensi, ada 3 perkara yang sangat perlu dikuasai, iaitu :

i. Sikap : Mindset yang betul tentang mendidik anak, tentang anak tu sendiri, dan diri sendiri

ii. Skill yang relevan dalam mendidik seperti skil mengajar, skil komunikasi, skil Coaching dan skil memimpin.

iii. Skil membina pertalian yang baik dengan anak-anak. Bila ada hubungan yang baik dengan anak, maka sesi pembelajaran akan jadi lebih mudah.

.

Di sini juga, skil coaching sangat perlu. Seperti mana coach bola sepak yang bukanlah dia pemain terhebat dapat anugerah pemain terbaik contohnya, namun dia ada kemahiran strategi yang boleh membantu pasukan. Maka parents sangat perlu skilini, yang akan sangat membantu anak, mendorong anak. Ibu bapa bukanlah GURU pelajaran itu, tetapi COACH yang menunjukkan cara yang betul bagaimana untuk belajar.

.

iii) Ilmu

Untuk bijak memimpin atau coach anak-anak dalam belajar, bacalah sedikit sebanyak apa yang sedang anak-anak pelajari. Sayang tidaklah sampai pelu menjadi subject-mattet-expert. Namun, sayang ada garis panduan mengenai topik yang diajar itu.

.

Jika ini adalah payah untuk sayang, maka belajarlah bagaimana untuk bertanya soalan dan kuiz untuk anak-anak bijak mencari jawapan dari soalan-soalan yang anda tanya.

.

.

MasyaAllah, terpanjang pula walau baru ada 2 point. Masih ada 2 point penting yang Ibu belum kongsikan iaitu :

3. CIPTA SUASANA BELAJAR YANG SERONOK

Suasana yang merangsang pembelajaran adalah sangat penting, supaya pembelajaran akan menjadi mudah dan menyeronokkan.

.

Tips cipta suasana belajar yang seronok :

.

i. Setiap hari sebelum tidur, selalu sebut :

“Seronok tentu seronok belajar”,

“Bestlah belajar” dan lepas tu raikan dengan tepuk tangan.

“Tanya apa yang mereka nak buat esok masa belajar.”

ii. Suruh anak tutup mata, dan ajak dia bayangkan :

“Adik bayangkan, adik rasa happy sangat masa belajar, adik sangat fokus masa belajar, excited buat latihan dan aktiviti.” seumpama beginilah ayatnya.

iii. Ajak anak buat mind movie sebelum tidur iaitu perjalanan sepanjang hari esok. “Adik bayangkan, adik bangun dengan happy, rasa mudah bangun pagi, rasa semangat. Lepas tu, pergi mandi dan solat subuh berjemaah. Kita masak sama-sama….”teruskan bayangan tu, hinggalah selesai hari itu.

iv. Persediaan psikologi pula, boleh juga prepare diri dengan berpakaian seperti ke sekolah seperti selalu kalau mahu. Ini juga untuk mendapatkan ‘state’ belajar itu.

v. Bagi anak yang kecil, mereka perlu nampak apa yang mereka dapat diakhir sesi, seperti dapat ‘star’. Sayang buat je jadual yang simple dan bila dia selesaikan satu tugasan, suruh dia tanda star pada jadual yang ada nama dia tu. Haaa..lihatlah betapa semangat dia untuk task seterusnya.

vi. Boleh ajak anak lukiskan poster bertajuk :

“Saya suka belajar”. Dan letakkan di dinding, untuk menghias tempat belajar.

Ini disebut suggestologi..cadangan kepada minda yang “saya suka belajar”.

.

Apa yang Ibu kongsikan bagi point i) hingga -vi) adalah lebih kepada membina suasana positif itu pada unconscious mind atau subconscious mind. Ia juga dipanggil forward thinking. Iaitu menanam dalam diri anak-anak dengan mindset dan state yang tepat tentang belajar.

.

❤
❤
TEMPOH MASA yang sesuai juga perlu diperhatikan ye. Bolehlah beri anak tugasan dalam 20 – 30minit untuk anak-anak sekolah rendah dan rehat dalam 5 minit. Rehat boleh diberi untuk minum air atau buat exercise fizikal. Just be creative. Tempoh masa ni semua bergantung pada umur anak. Lagi kecil umur, lagi pendek daya fokusnya. Tapi ia tidak bermaksud anak tidak belajar dan faham dalam masa yang pendek itu.

.

4. SELF-DIRECTED LEARNING.

.

Masa anak-anak dalam aktiviti SELF- DIRECTED LEARNING, anda bolehlah lakukan tugasan WFH. Lakukan dengan pantas dan berkualiti. InsyaAllah, masa ni anak-anak tidak akan mengganggu.

.

Haa…bestkan kalau anak tu suka belajar, dan bila nak tau dia akan kaji sendiri, buat research sendiri. Actually, parents boleh latih perkara ni pada anak-anak. Kadang-kadang mereka akan sangat kusyuk melakukan aktiviti itu sehingga boleh asyik dengnnya berjam-jam. JANGAN PASANG TV atau bagi guna phone pada masa itu.

.

Caranya, mungkin anda boleh sediakan satu ruang atau bilik khas pada anak-anak ni. Boleh disebut ‘creative idea room’ / ‘creative idea area’.

.

Sekiranya anda hendak menggunakan TV, anda perlu memilih apakah rancangan di Youtube yang anda mahu anak-anak tonton. Banyak rancangan science, English di youtube.

.

Anda boleh beritahu anak-anak, begini:-

“Anak-anak boleh tengok Youtube ni untuk 20minit. Lepas tu boleh keluarkan idea masing-masing pasal video ni. Nanti along akan lead untuk kuiz sama-sama. So, prepare 5-10 soalan setiap orang.”

.

Jadi, sepanjang tonton video tu anak-anak ni akan jadi lebih fokus, sebab mereka tau apa yang perlu dilakukan, bukan sekadar tonton, tapi ada tugasan.

.

Boleh juga prepare project yang sesuai juga untuk anak-anak buat dan selepas selesai, bolehlah buat kuiz.

.

Aktiviti sebegini sangat menarik, sebab ia akan membuatkan anak-anak berfikir lebih kreatif dan membentuk sahsiah anak-anak. InsyaAllah.

.

Banyak dah yang Ibu share dari tadi.

Anda adalah COACH dan bukanlah GURU PELAJARAN itu. Tapi jika anda boleh lakukan kedua-duanya, maka itu adalah yang terbaik.

.

Nasihat Ibu, jadikanlah pembelajaran sebagai sesi yang menyeronokkan dan bawalah ia kepada Allah. ‘Link’ dan ‘connect’ segala yang anak lihat atau pelajari kepada keEsaan Allah swt.

.

Semoga perkongsian Ibu pagi ini memberi manfaat buat anda semua. Apa yang anda pelajari dari posting ini? Boleh kongsi sikit di ruangan komen?

.

Salam kasih,

Ibu Rose dan Yasmin Sari (Apprentice Ibu Rose)

KREDIT :
ibu rose


MENGEJAR MALAM LAILATUL QADAR

Lailatulqadar
 (Bahasa Arab:
لیلة القدر
) merupakan satu malam yang khusus terjadi pada bulan Ramadan. Ayat al-Qur’an diturunkan pada malam ini. Malam ini disebut di dalam al-Quran dalam surah Al-Qadr, dan ia lebih baik daripada seribu bulan.

Malam ini tidak diketahui waktunya secara tepat namun menurut beberapa hadis, malam ini jatuh pada 10 malam terakhir pada bulan Ramadan, iaitu pada salah satu malam ganjil yakni malam ke-21, ke-23, ke-25, ke-27 atau ke-29, dan ini merupakan pandangan jumhur ulama dan umat Islam. Ada juga sebahagian kecil ulama yang menganggap ia berlaku pada malam genap seperti malam ke-22, ke-24, ke-26, ke-28 atau ke-30 Ramadhan. Ada juga sebahagian ulama berpendapat waktu Lailatulqadar adalah tetap, iaitu pada malam ke-27.

Walau bagaimanapun, antara hikmah malam ini dirahsiakan agar umat Islam rajin beribadat di sepanjang malam khususnya di sepuluh malam yang terakhir. Majoriti Muslim biasanya berusaha agar tidak mensia-sia malam ini, lazimnya dengan menjaga diri agar berjaga pada malam-malam terakhir Ramadan sambil beribadah sepanjang malam.

Para ulama berpendapat, sebaik-baik amalan soleh adalah pada malam Qadar yang mana ianya lebih baik daripada seribu bulan.

Hal ini, berdasarkan nas yang terdahulu.

Antara kelebihan malam ini ialah:

Isi Kandungan

~ Dikatakan lebih baik daripada seribu bulan.

Imam al-Qurtubi berkata:

Malam Qadar mempunyai kelebihan kerana banyaknya keistimewaan dan malam tersebut dibahagikan kebaikan yang banyak yang tidak terdapat seumpamanya pada seribu bulan. Ramai ulama dan ahli tafsir berpendapat amalan dilakukan pada malam Qadar lebih baik daripada seribu bulan yang tiada padanya malam Qadar.

Hal ini, disokong oleh Abu al-‘Aliyah.

~ Malaikat dan Jibril turun pada malam tersebut.

Imam Qurtubi berkata:

Mereka turun daripada setiap langit dan juga Sidratul Muntaha ke langit dunia untuk mengaminkan doa orang yang memohon pada malam tersebut hingga waktu fajar.

~ Mendapat keselamatan dan kebaikan semuanya tanpa sebarang kejahatan
hingga keluarnya fajar.

Al-Dahhaq berkata:

Allah tidak takdirkan pada malam tersebut kecuali keselamatan.

Sedangkan Mujahid berpendapat:

Ia merupakan malam selamat di mana syaitan tidak mampu untuk melakukan sebarang kejahatan pada malam tersebut.”

Lihat
Tafsir al-Qurtubi
 20/133.

Ada beberapa pendapat berhubung dengan
tanda atau alamat
 malam Lailatulqadar antaranya seperti berikut :

Pada hari dimana malam lailatul qadr akan datang, matahari bersinar tidak terlalu panas  atau cahayanya meredup sehingga cuaca pada hari itu sangat sejuk sebagaimana yang disebutkan dalam hadits Rasulullah SAW

Malam tersebut biasanya akan terbawa kedalam mimpi seseorang yang mengidamkan lailatul qadr. Dalam mimpinya tersebut seseorang biasanya akan merasakan malam yang berbeza dengan malam-malam yang lain

Pada malam harinya tanda yang lain adalah langit malam akan nampak bersih, dan tidak nampak awan walaupun sedikit, suasana malam sangat tenang dan sunyi, tidak sejuk dan tidak juga panas. Hal ini berdasarkan hadits yang diriwayatkan oleh Imam Ahmad bahwa sesungguhnya Rasulullah SAW bersabda
“Malam Lailatul Qadar itu langit bersih, udara tidak dingin atau panas, langit tidak berawan, tidak ada hujan, bintang tidak nampak dan pada siang harinya matahari bersinar tidak begitu panas.”

Merasakan nikmat yang lebih saat beribadah dibandingkan dengan malam lainnya. Pada malam lailatul qadar, para malaikat turun ke bumi dan mereka memberikan rahmat serta membuat umat islam yang beribadah merasa lebih tentram dan damai.

Bulan akan muncul dimalam ini dan nampak separuh.

Pada malam ini angin akan berhembus dengan lembut dan membawa kesejukan bagi umat manusia

Tidak turun hujan pada malam lailatul qadar meskipun sedang dalam musim tengkujuh

Malam nampak sangat terang meskipun bulan hanya nampak separuh hal ini kerana pada malam lailatul qadar langit tidak menutupi awan sedikit pun.

Rahsia Menyembunyikan Lailatulqadar

Antara rahsia menyembunyikan
Lailatulqadar
 ialah supaya menjadi pendorong kepada orang ramai untuk mencarinya. Juga supaya mereka berusaha bersungguh-sungguh dalam menunaikan ibadah demi untuk mencari
Lailatulqadar,
 seperti disembunyikan masa yang diperkenankan doa pada hari
Lailatulqadar,
disembunyikan masa yang diperkenan doa pada hari Jumaat dan namanya yang agung daripada segala nama serta keredhaan-Nya. Begitulah seterusnya.

Semoga Allah SWT mengurniakan kepada kita
Lailatulqadar
 yang diisi dengan amal kebajikan dengan menghidupkan malam tersebut, seterusnya melayakkan kita mendapat keampunan daripada-Nya. Amin.


Mentega VS Marjerin

Mentega VS Marjerin
 adalah dua bahan yang penting dalam masakan kita terutama pembuatan boskut, kek dan sebagainya.
BERSEMPENA Hari Raya Aidilfitr
i yang bakal tiba ini, sudah seperti menjadi kewajiban semua untuk menunjukkan bakat masing-masing membuat kuih dan kek raya.  Sudah semestinya antara bahan utama yang digunakan adalah mentega atau majerin.

Sering menjadi tanda tanya beza di antara
Mentega
 dan
Marjerin
 kerana bentuknya yang seakan hampir sama.

Adakah  dua bahan ni tiada beza? Jika mentega sudah habis di pasaran boleh di ganti dengan marjerin? Adakah ia akan mengubah hasil pastri dan kek anda tu nanti?

Berikut adalah perbezaan dari segi sumber, tekstur dan kegunaan bagi kedua-dua bahan ni di dalam masakan dan pastri.

Isi Kandungan

MENTEGA

Adalah sejenis produk tenusu.
Perkataan

butter

 berasal daripada istilah Greek iaitu

boutoron
 yang bermaksud keju lembu.

Diperbuat dari lemak susu haiwan yang diproses dengan bahan tambahan lainnya seperti air, garam, dan susu.

Disebabkan mentega diperbuat daripada lemak haiwan, aroma mentega ni lebih wangi dan menyelerakan.  Mentega selalu digunakan sebagai bahan tambahan untuk pembuatan kek dan biskut.  Ia memberikan tekstur yang cantik kepada kek, biskut dan pastri.

Berwarna kuning pucat dan mudah cair.

Sebagai perbandingan, mentega lebih mudah cair semasa dipanaskan daripada marjerin.

Mentega dijual dalam bungkusan kertas aluminium dan boleh didapati di bahagian bahan makanan yang sejuk di layan diri dimana-mana pasar raya atau kedai kek dan kebiasaannya berharga lebih mahal dari majerin.

MARJERIN

Marjerin tidak diperbuat daripada hasil tenusu.  Ia diperbuat daripada lemak sayuran, garam dan
 emulsifier
 (bahan penstabil).  Pada mereka yang alah pada produk tenusu boleh menggunakan marjerin sebagai alternatif.  Marjerin juga sesuai bagi orang yang mengamalkan diet
vegetarian.

Marjerin asalnya mendapat nama tersebut daripada sejenis lemak asid yang digelar ‘
margaric acid
’, yang terbentuk melalui proses pembuatannya.

Teksturnya lebih padat/keras.
Berwarna kuning terang, tidak mudah cair, dan kebiasanya dijual di dalam bungkusan mangkuk plastik atau bungkusan plastik dengan harga yang lebih berpatutan.

Sekiranya dipanaskan, marjerin akan cair dan berubah menjadi minyak berwarna kuning tua dengan sedikit mendapan.

Apabila dikacau, marjerin akan mudah lembik.

Marjerin selalu digunakan sebagai bahan tambahan untuk masakan, membuat sos, masakan yang ditumis, dan campuran dalam minyak goreng untuk hasil yang lebih sedap dan rangup.

INFO TAMBAHAN Mentega VS Marjerin

Mentega sangat mudah tengik , jadi perhatikan dengan teliti tarikh tamat tempoh yang dinyatakan pada bungkusan.

Simpan mentega atau marjerin dalam tempat sejuk dan tidak terkena matahari secara langsung kerana ia mudah berkulat.

Semasa menggunakan marjerin untuk menumis atau membuat kuih kering , jangan tambah garam kerana rasa marjerin tu sendiri dah masin .

Untuk membuat kek yang bertekstur sempurna , campurkan mentega dan marjerin dengan perbandingan 1:1 . Hasilnya, kek akan lebih sedap, harum, dan lembut.

Jika ingin  membuat kek dengan menggunakan marjerin, tambahkan sedikit
cake emulsifier
 agar hasil kek menjadi lebih cantik.

Adakah info dan artikel ini bermanfaat?

Ya. Semoga perkongsian ini sedikit sebanyak dapat membantu semua bagi membuat perbandingan di antara mentega dan marjerin. Dengan adanya bahan ini, anda boleh cuba buat
30 Resepi Biskut Yang WAJIB Ada Semasa Hari Raya


Menteri Kesihatan Malaysia Baharu Terajui KKM, Jom Kenali Biodata Dr Zaliha Mustafa

Menteri Kesihatan Malaysia
telah dilantik oleh kabinet tempoh hari. KEMENTERIAN Kesihatan merupakan antara kementerian yang turut menjadi tumpuan ramai dalam Kabinet Kerajaan Perpaduan selain Kementerian Pendidikan yang diterajui oleh YB Fadhlina Sidek.

Ekoran dari pasca Covid-19 lalu, Kementerian Kesihatan dilihat lebih dekat dengan masyarakat terutama dalam memastikan kesihatan rakyat Malaysia secara menyeluruh selain rentetan dari beberapa keputusan kontroversi yang wajib dibuat ketika itu, seperti vaksin dan sebagainya.

Ramai tidak menjangkakan, Perdana Menteri, Datuk Seri Anwar Ibrahim mengumumkan Dr Zaliha Mustafa memegang portfolio Menteri Kesihatan Malaysia yang ke-23 tempoh hari.

Selain daripada biodata menteri kesihatan ni, anda juga boleh baca berkenaan dengan
Menteri Pendidikan Baharu Yang Mesti Rakyat Tahu,
 beliau juga merupakan seorang yang sangat berkaliber dalam menyandang jawatan yang diberikan. Semoga perlantikan ini dalam memberi impak positif dalam menaiktarakan sistem kesihatan dan pendidikan terutamanya kepada negara kita.

Isi Kandungan

BIODATA MENTERI KESIHATAN MALAYSIA

Justeru, mungkin ramai yang masih tidak mengenali wanita hebat ini. Jom kita berkenalan sedikit. Tcer kongsikan beberapa info penting yang rakyat perlu tahu.

BIODATA

Zaliha Mustafa

Umur 58 tahun

Dilahirkan pada 28 Jun 1964.

Telah mendirikan rumah tangga bersama Dr Ahmad Adzlan, seorang doktor. Mempunyai 4 orang anak iaitu Azam Tarmimi, Nurul Aliya, Ain Raihanah dan Afif Salman.

PENDIDIKAN

Mendapat pendidikan awal di Sekolah Perempuan Sultan Ibrahim sebelum melanjutkan pelajaran di Maktab Rendah Sains MARA Kota Bharu.

Miliki Ijazah Sarjana Muda Doktor Perubatan dari Universiti Kebangsaan Malaysia (1983-1989)

KERJAYA

Doktor Siswazah, HSAJB – 1989/90

Doktor Perubatan, Hospital Daerah Pekan – 1990

Doktor Perubatan, Hospital Taiping – 1991

Doktor Perubatan Swasta, Poliklinik Penawar – 1993

Doktor Perubatan Swasta, Klinik Murni – 1995

Setiausaha Politik Menteri, KPWKM, Putrajaya – 2018

PENGLIBATAN POLITIK

Berikut merupakan antara penglibatan dalam bidang politik. Ternyata beliau mempunyai banyak pengalaman dan sangat giat dalam menerusi aktiviti politik.

Ketua Wanita Johor Bahru, Parti Keadilan Nasional – 1999

Ketua Wanita Johor, Parti Keadilan Nasional – 2000

Ketua Wanita Johor, Parti Keadilan Rakyat – 2003

Pengerusi Johor, Parti Keadilan Rakyat – 2005

Naib Ketua Wanita, Parti Keadilan Rakyat – 2007

Ahli Majlis Pimpinan Pusat (Dipilih), Parti Keadilan Rakyat – 2018

Pengerusi Biro Strategi, Dasar & Latihan, Mpwp, Parti Keadilan Rakyat – 2020

Pengarah Strategi Negeri Johor, Parti Keadilan Rakyat – 2021

Pengerusi JK Pemilihan Pusat, Parti Keadilan Rakyat – 2022

Ahli Parlimen Sekijang – 2022

HARI PERTAMA BERTUGAS

Di hari pertama jejak kaki ke Kementerian Kesihatan Malaysia pada 5 Disember 2022, Dr Zaliha menerusi hantaran di laman sosial Facebook miliknya berkata, beliau amat berbesar hati dengan pencapaian
Kementerian Kesihatan Malaysia
, pastinya daripada komitmen para pegawai serta kakitangan sokongan yang amat tinggi.

Jelasnya lagi, melihat ke depan, penyelesaian isu berbangkit serta penambahbaikan perkhidmatan sektor ini akan bersamanya depani bagi menyediakan perkhidmatan Kesihatan dan Perubatan yang terbaik untuk Negara.

Anda boleh ikuti perkembangan beliau menerusi laman
Facebook Dr Zaliha
 untuk mengetahui isu semasa dan gerak kerja beliau. SELAMAT BERTUGAS DR! selaku
Menteri Kesihatan Malaysia
.


Menteri Pendidikan Baharu Yang Mesti Rakyat Tahu

Menteri Pendidikan Baharu
 telah diumumkan oleh kejaraan baru tempoh hari. Akhirnya, terjawab sudah teka-teki siapa yang bakal menerajui beberapa kementerian tumpuan termasuk Kementerian Pendidikan Malaysia (KPM).

Sekalung TAHNIAH dan Selamat bertugas buat Yb Fadhlina Sidek atas perlantikan sebagai Menteri Pendidikan Malaysia yang baharu. Sekaligus menjadi Menteri Pendidikan Wanita pertama negara kita. Hebat!

Mungkin ramai yang tidak berapa mengenali sosok tubuh wanita berjiwa besar ini dan mungkin ramai juga yang kurang yakin dengan kredibilitinya. Namun, ‘Tak kenal maka tak cinta’ orang cakap, betul tak? Jom kita berkenalan sikit dengan Menteri Pendidikan kita.

Isi Kandungan

BIODATA MENTERI PENDIDIKAN  BAHARU UNTUK MALAYSIA

Nama :
 Fadhlina Binti Sidek

Status :
 Berkahwin. Suami, Mohd Fadzli Arsad dan dikurniakan enam cahaya mata.

Profesion :
 Peguam Syarie dan memiliki firma guamana sendiri, Tetuan Fadhlina Siddiq & Associates.

Pendidikan :
 Pemegang Ijazah Sarjana Undang-Undang UKM dan Ijazah Sarjana Muda Undang-Undang Syariah dari Universiti Islam Antarabangsa Malaysia (UIAM).

Politik :
Ahli Parlimen Nibong Tebal serta Ketua Wanita Parti Keadilan Rakyat Malaysia dan Majlis Pimpinan Keadilan Pulau Pinang.

Aktivis :
Aktivis NGO yang lantang memperjuangkan isu wanita dan kanak-kanak termasuk undang-undang anti gangguan seksual. Perjuangan beliau  juga termasuk menaikkan had umur bagi perempuan Islam dari 16 tahun hingga 18 tahun.

Itulah serba sedikit biodata Menteri Pendidikan kita yang baharu, YB Fadhlina Sidek. Apa yang boleh meyakinkan kita sebagai rakyat, YB Fadhlina agak popular dalam kalangan tokoh pendidikan negara kerana ayahandanya bukan calang-calang.

Beliau merupakan anak kepada Tokoh Ilmuan Nusantara dan Dunia, yang merupakan juga Pengasas Angkatan belia Malysia (AIM), Almarhum Profesor Dato’ Dr. Siddiq Fadzil.

SEKALUNG TAHNIAH DIUCAPKAN

Perlantikan beliau sebagai Menteri Pendidikan Malaysia mendapat perhatian ramai maysarakat termasuk para guru yang selama ini dibelenggu isu pendidikan yang tidak berkesudahan. Semoga dengan perlantikan ini, YB Fadhlina Sidek mampu menggalas tanggungjawab dengan baik bagi memastikan segala kebobrokan sistem pendidikan dapat diatasi segera sekaligus menjamin kecemerlangan anak bangsa kita dunia dan akhirat.

Tahniah diucapkan! Untuk memahami lebih tentang beliau atau ingin mengikuti perkembangannya, boleh terus ke laman facebook rasmi
Fadhlina Sidek Sidek.
 Diharapkan juga
Senarai Penuh Barisan Menteri Kerajaan Perpaduan
 dapat memberikan yang terbaik demi anak bangsa dan juga negara tercinta.


Menteri, timbalan menteri tak ambil gaji 3 bulan

Perdana Menteri Muhyiddin Yassin mengumumkan bahawa semua menteri dan timbalan menteri tidak akan mengambil gaji selama tiga bulan mulai Jun ini.

Katanya dalam Perutusan Khas Perdana Menteri berkenaan bantuan PKP 3.0, Pemerkasa+, yang disiarkan tadi, ia sebagai tanda sokongan dan gaji berkenaan akan dimasukkan ke Akaun Amanah Bencana.

“Sebagai penutup kepada inisiatif Pemerkasa+ ini, sepertimana yang telah diamalkan semasa PKP pertama tahun lalu, saya ingin memaklumkan tanda sokongan barisan menteri dan timbalan menteri dengan tidak mengambil gaji selama tiga bulan mulai Jun 2021.

“Gaji yang tidak diambil ini akan disumbangkan ke dalam Akaun Amanah Bencana sebagai membiayai perbelanjaan berkaitan Covid-19,” katanya.

Sumber
Malaysiakini

Artikel lain:
PEMERKASA Plus Bantuan Sehingga RM1500


Menu Rahmah RM5 2023

Menu Rahmah RM5
 telah diperkenalkan oleh KPDN dengan kerjasama syarikat Mydin untuk membantu miskin tegar di negara ini. Kementerian Perdagangan Dalam Negeri Dan Kos Sara Hidup (KPDN) hari ini melancarkan Program Menu Rahmah di MYDIN USJ, Subang Jaya, Selangor.

Hadir melancarkan program ini, Menteri PDN YB Datuk Seri Salahuddin Bin Ayub serta Timbalan Menteri, YB Senator Puan Hajah Fuziah Binti Salleh.

MYDIN juga turut memperkenal Menu Rahmah pada harga istimewa serendah RM4.90 bagi set makanan dan RM2.50 bagi pilihan sarapan di 28 cawangan pasar raya besar MYDIN termasuk pengendali restoran dan medan selera kami.

Komitmen membantu golongan memerlukan ini juga diteruskan menerusi Program Tanggungjawab Sosial Korporat MYDIN Prihatin dengan menyalurkan 5,000 Pek Makanan Menu Rahmah kepada 5,000 pelajar-pelajar golongan B40 Universiti Teknologi Mara (UiTM) yang telah dikenal pasti oleh Jabatan Kebajikan Masyarakat (JKM).

Semoga kerjasama di antara kerajaan dan pemain industri dapat memberi solusi kepada peningkatan kos sara hidup yang kian mencabar untuk semua.

Isi Kandungan

 Senarai Menu Rahmah mengikut hari yang disedikan oleh pihak Mydin

Menu Rahmah Ahad

Menu Rahmah Isnin

Menu Rahmah Selasa

Menu Rahmah Rabu

Menu Rahmah Khamis

Menu Rahmah Jumaat

Menu Rahmah Sabtu

Sumber : FB rasmi
 MYDIN

LOKASI MENU RAHMAH

MYDIN

Kedai Makan atau Restoran yang mempunyai pelekat atau simbol Menu Rahmah RM5

12,500 Kedai Mamak yang bersedia menyediakan Menu ini

sekitar 4,000 restoran di bawah Koperasi Pengusaha Restoran India Malaysia (PRIMAS)

Untuk makluman semua senarai penuh lokasi Menu Rahmah Rm5 ini akan dimaklumkan oleh
KPDN
dalam masa terdekat.

Sumber : Youtube Laporan berita dari buletin TV3

Menurut laporan
Buletin Utama T V3
 lebih 12,500 restoran mamak di seluruh negara sedia menyahut gesaan kerajaan untuk menyediakan Menu Rahmah, bernilai RM5 ke bawah bagi golongan miskin tegar. Difahamkan, sekitar 4,000 restoran di bawah Koperasi Pengusaha Restoran India Malaysia (PRIMAS) turut terlibat.

semoga dengan adanya menu rahmah yang diperkenalkan kepada rakyat dinegara ini boleh mengurangkan beban kos sara hidup kepada mereka yang memerlukan

Kini  dengan rm4.90 anda boleh berjimat untuk makanan tenghari dan malam di Mydin pada setiap hari ekslusif di
Menu Rahmah
. Hal ini menunjukkan keprihatinan pihak kerajaan kepada rakyat di negara ini untuk menampung kos sara hidup yang semakin meningkat.